text:
Ubuhamya bwa Matabaro victore Yesu yakijije ubuhumyi, abaganga baranzuyeko atazongera kubona burundu
Nitwa Matabaro victore, ndi umubyeyi , ndubatse mfite abana cumi na babiri n’umufasha. Nagije ikibazo ndahuma ubwo nakoraga kuri ambasade y’Abadage. Nahumye ari mu gitondo ngiye mu kazi, nabanje kubona ikibunda, icyo gihe abakozi bo kuri ambasade baramfashe banjyana kwa muganga.
Banjyanye kuri CHUK, nabo birabananira banyandikira amataratara(Lunette), icyo gihe ambasade y’Abadage yantumirije amarineti avuye iwabo mu Budage ,ndayambara ariko sinabasha kubona. Baravuzengo kuba amarinetei atagize icyo atanga, banyohereje muri Kenya kugirango mpure n’umuganga uvura amaso w’Umudage kugirango nananirwa azabone kunyohereza mu Budage aribo bamvura. Nageze muri Kenya uwo muganga arapima arangije avugako nta mpamvu yo kunyohereza mu Budagekuko imbone zanjye z’amaso zari zarashiririye. Uwo muganga yandikiye igipapuro yemezako ntazongera kubona burundu, yavuzeko bakwiye kunjyana mu kigo cy’abatabona bakanyigisha kugendesha inkoni. Nagiye mu kigo marayo amezi atandatu na bo bampa igipapuro kinsezerera, ndaza ndataha mu Rwanda. Ngeze mu Rwanda kuri ambasade bansabira ikiruhuko kuko twari twarakoranye neza, kubera twakoranye neza bansabyeko mbaha umuhungu wanjye agakora mu mwanya wanjye, ubu niho akora. Naratashye ndatuza nguma mu rugo, n’ubuhumyi bwanjye ariko nari ntarakizwa, icyo gihe nari umukatorike ariko nabwo sinajyaga njyayo ariko umugore wanjye yari umupantekote, yakomeje gusenga ansengera bigeze aho Imana imuha isezerano rivugako umugabo we azabona ariko akijijwe.
Yaje kumbwirako ninkizwa nzabona ariko bamubwiye, naragiye niga mu banyagice kugirango nzabatizwe, nize mu banyagice ndangije ndabatizwa,nabatirijwe ahantu bita i Gihogwe, kubera ukuntu nasengaga cyane abantu benshi bari baziko nimara kubatizwa aribwo nzareba. Nakomeje gusenga, ndakomeza ndasenga n’umufasha wanjye asenga. Hano mu Gatsata batangiye gusenga , hari umupasiteri witwa Uwambaje Emmanuel, akajya apanga amasengesho, iminsi itatu,iminsi irindwi, iminsi icumi gutyo najye ariko nkomeza kuyasenga.
Ukuntu nayasengaga bavugaga ibyifuzo nk’uko ubu tubivuga, icyo gihe ababaga bafite ibyifuzo byabo barabyandikaga, nagiraga ipfumwe, uti ese abandi barandika, nkibaza nti’ Ese icyifuzo cyanjye kizumvikana gute ? Nuko nkomeza gusenga . Igihe cyarageze bapanga amasengesho y’iminsi irindwi nyazamo. Umunsi wa mbere narasenze, uwakabiri nuko, umunsi wa Gatatu numva ijwi rinjemo, ati wowe uzaguma utya ? Haguruka ubwire Pasiteri ko ushaka kureba kugirango ujye usoma Bibiliya kandi ko ushaka kwandika kugirango ujye utanga ibyifuzo byawe, nuko sinazuyaza ndahaguruka n’inkoni yanjye, njya ku ruhimbi, mbwira pastier ngo njye ndashaka munsengere kuko ndashaka guhumuka kugirango njye nsoma bibiliya,njye nandika n’ibyifuzo byanjye, ati icara aho ngaho tugusengere,pfukama,ndapfukama,inkoni yanjye nyishyira hasi. Baransengeye , bavuze ngo Haleluya ndebye mbona umukeka mbona ni ubururu n’icyatsi, ndebye ku ruhande mbona izuba,mpita mbona gutyo, ndavuga nti mumpereze nshime Imana, barashidikanya bazana bibiliya harimo ishusho y’umwana, ati urareba iki muri iyi bibiliya ndavugango ndareba ishusho y’umwana, mbona ntyo nshima Imana kugeza n’ubungubu.
Umwana wavutse ndi impumyi icyo gihe ubu ari kwiga muri kaminuza, nyuma havutse batatu ntabwo nari mbazi nabonye maze kubona uwo munsi . Ubwo nahumaga nta etaje nziza zari zubakwa, nta borudire, umujyi ntabantu benshi bawubagamo nka none,ahenshi hari hatarajya kaburimbo, ibyo byose iyo mbirebye mbona ari ibitangaza. Ndashima Imana ko yampumuye,Imana ni igitangaza, Yesu kristo yarakoze uko yarari n’uyu munsi niko ari.
Abantu batemera ibitangaza by’Imana ni ubuyobe kuko Imana ni nkuru, Yesu kristo arakora kuko abaganga barananiwe,Abadage nawubarusha ubushobozi, batanze amafaranga menshi birananirana bandika urwandiko ko ntazongera kubona ukundi ariko Yesu kirisito yankozeho mu kwizera ndahumuka
Ismael@Agakiza


c: text/html

text:
Bwengebwisi -Dukomeze n’agatabo k’umugenzi/ Donna mma vany
Mukristu ajya ku irembo rirasukirwaho ahura na bwenge bw’isi
Ubushize twatandukanye Mukristu, Mutabazi amufashije kuva mu isayo gahindagasaze akomeje urugendo ajya ku Irembo Rirasukirwaho (rifunganye), nyamara urugendo yahuriyemo n’umugabo Bwengebwisi avuye mu mudugu, baturanye Witwa Bwengebwakamere, maze aramuyobya.
Bahuye rero mukristu agenda aremerewe , aniha , asuhuzumutima ; Undi aba amubonye amababa aramwihererana, baba baraganiriye kandi uwo mugabo yari yarumvise inkuru ze ariko ntibyabujije mukristu kubimusubiriramo nawe, undi abyumvise aba amugiriye inama yo gutura umutwaro hafi aho atiriwe akomeza .
Ese wowe ntawe mwigeze muhura ngo akubwire ko ugomba gukizwa mu bwenge ?
Bwengebwisi yamugiriye nindi nama yo guhindura inzira, amwumvisha ko iyi nzira irimo ibyago byinshi!
ati : ntureba uko isayo yaguhinduye. Ubwo kandi amwumvisha ko ari itangiriro ry ibyago azahurira nabyo muri iyo nzira. Ahita amubwira ko amurangira umuntu witwa Mwikirishamatageko, utuye Kwa Ngesonziza w’umunyabwenge.
Haraho Bwengebwisi yamubwiye ko ari umusaza amuruta ubukuru mukristu yari
yakubitanye n’umusaza mu itorero.
Yamurondoreye ibyago azahura nabyo:Imiruho, umubabaro,inzara n ibyago, kwambara ubusa, gucumitwa inkota,intare n ibiyoka, umwijima,urupfu,,,.Amubwira ko bitoroshye ariko undi ntiyabyitaho kuko yarazi ikimuri ku mugongo.
Ubwo muzi ko Bwengebwisi atanyuzwe arakomeza da! Aba amubajije icyamubwiye ko afite uwo mutwaro ku mugongo Ubwo undi nawe yamurondoreye byose!!
Sibwo Bwengebwisi amurangiye inzira ya bugufi amurangira umugabo witwa Mwikirishamategeko utuye mu birorero bya Ngesonziza.
Mukristu nyuma yo kuzura gushidikanya sibwo amwumviye !Erega
ateshuka inzira aba akatiye muyo bamweretse inyura munsi y’umusozi muremure .
Uwo musozi wari ubogamiye kuruhande rw’inzira kandi abona wenda kumugwira kandi urabya ibirimi by’umuriro (Kuva 19: 16-18 )”Ku wa gatatu mu gitondo inkuba zirakubita, imirabyo irarabya, igicu gifatanye kiba kuri uwo musozi.
Ijwi ry’ihembe rirenga cyane rirumvikana, abantu bose bari mu ngando z’amahema bahinda imishyitsi.Mose azana abantu akuye mu ngando gusanganira Imana, bahagarara munsi y’uwo musozi.Umusozi wa Sinayi wose ucumba umwotsi, kuko Uwiteka yawumanukiyeho aje mu muriro. Umwotsi wawo ucumba nk’uw’ikome,umusozi wose utigita cyane)ahageze agira ubwoba arahagarara
(Uyu musozi ni Sinayi yaciragaho amarenga aho baherewe amategeko. Bivuga ngo amategeko ntiyageza ku gakiza keretse ubuntu bw’Imana muri Kristo Yesu.) Kandi Muvugabutumwa (muvugabutumwa twibuke ko ariwe wamurangiye inzira cya gihe agitangira urugendo) yahamusanze undi isoni zikamukora akabura icyo avuga ariko amaze kumutekerereza uko byagenze, Mubwirizabutumwa amubwira aya magambo:
Mwirinde mutanga kumva Iyo ivuga. Ubwo ba bandi batakize kuko banze kumva Iyababuriye iri mu isi, nkanswe twebwe niba dutera umugongo Ituburira iri mu ijuru!
Arakomeza aramubwira ngo, “Ariko umukiranutsi wanjye azabeshwaho no kwizera. Nyamara nasubira inyuma, umutima wanjye ntuzamwishimira.”
Amubwira ko yanze kumvira inama yagiriwe n’Imana, akaba atangiye guteshuka ko ari kwishyira mu kaga ko kurimbuka iteka. Mukristu asaba imbabazi abona gutuza umutima .
Bwengebwisi, Mwikirishamategeko, Mvugonziza, bose bafitanye isano ya bugufi uwambere ariwe Bwengebwisi ntamuntu wabasha kwikiza cyangwa ngo akizwe n’ubwenge bwe kuko Imana yabuhinduye ubupfu (Rom1), idukirisha umusaraba wa Yesu ari rwo rupfu.
Ngesonziza: Ngesonziza ni abantu mu kinyarwanda tubita imfura ntacyo yakwima ariko abiterwa n’ubufura yatojwe ngo adakosa bakamugaya ariko ntabikoreshwa no kwizera kandi ibintu udakoreshejwe n’urukundo no kwizera Kristo nta ngororano.
Bwengebwisi na mwikirishamategeko :Ni ba bantu b’Abafarisayo bakurikiza amategeko ariko batazi imbabazi z’ Imana. Mwikirishamategeko ibye twabivuze.
Mvugonziza: Ntawakizwa no gutunganya ingeso ze uko abyumva cyangwa ashaka ahubwo ingeso z’umuntu zigirwa nziza nuko ababariwe binyuze ku musaraba.
Mukristu yahuye na Bwengebwisi, amugira inama yo gutura umutwaro kugirango yishimire imigisha y’Imana kandi ku musaraba ariho bayitura.
Muri make rero twabonye ukuntu yamuyobeje inzira akamwohereza kwa Mwikirishamategeko utuye kwa Ngesonziza akamubeshya ko ashoboye gukuraho imitwaro .
Kandi Twababajwe n ‘ukuntu Mukristo byarangiye ayobye inzira, kugeza ubwo yongeye guhura na Mubwirizabutumwa bimaze kumuyobera, akabanza kugaya Mukristo, ariko amaze kumva uko byagenze Mubwirizabutumwa yongeye kumwigisha Ijambo ry’Imana , ko imirimo itegetswe n’amategeko (amadini) idashobora gukuraho ibyaha ko umukiranutsi abeshwaho no kwizera (Yesu).
Ibyo birangiye Muvugabutumwa akaba yaramugiriye inama zose zatuma akomeza urugendo ntibongere kumuyobya nibyo azahura nabyo mu nzira. Mukristo amaze kumva ibyo no kwemera ko atazongera basezeranaho.
Maze arakata asubira inyuma agenda yihuta ngo asubire munzira ijya kuri rya rembo, aba acitse akaga gutyo ! Twirinde uko tugenda muri uru rugendo hari byinshi byadutesha inzira.
Tuzakomeza kureba uko yageze ku irembo rirasukirwaho n ‘uko byagenze.
Donna Mma Vany

robotstxt: allowed

filter: keep


text:
Mugihe hizihiza umunsi mpuzamahanga wahariwe kurengera Ibidukikije taliki ya 5 Kamena 2018, Ishyaka Riharanira Demokarasi no Kurengera Ibidukikije m’u Rwanda, rinejejwe no kwibutsa abanyarwanda n’abatuye isi ko kurengera ibidukikije ari ingirakamaro kuko ntakintu na kimwe cyagerwaho mu mibereho ya buri munsi ndetse no mw’iterambere ry’abatuye isi birengagije ndetse ntibarengere ibidukikije. Kubwiyo mpamvu;
Ishyaka DGPR rirasaba Leta y’u Rwanda nabo bireba bose gusuzuma ndetse no guhagarika abakora ibikorwa bigira ingaruka mbi kubidukikije, muri ibyo harimo ibikorwa by’ubucukuzi bw’amabuye y’agaciro na kariyeri bukorwa mu kajagari hamwe na hamwe mu gihugu kubera ko bubangamiye ibidukikije ndetse bikaba bikorwa nabi ugasanga haraho bamena imicanga, ibyondo n’ibitaka byavuye aho bacukuye muburyo butanoze cyangwa hadakwiriye noneho imvura yagwa ikabisuka mu mazi cyangwa mu migezi ibyo bikagira ingaruka zirimo ibura ry’amazi n’ingufu z’amashanyarazi.
Ishyaka DGPR rirasaba Ikigo cy’Igihugu gishinzwe Kurengera Ibidukikije (REMA), gukurikirana aho ibikorwa by’itemwa ry’ibiti byo gucana n’ibyo kubakisha kugira ngo bihagarare ndetse hashakwe ubundi buryo bworohera abaturage harimo gukoresha ibyuma mukwubaka ndetse n’igiciro cya GAZ kigabanuke kugira ngo ikoreshwa ry’ibiti riveho burundu ndetse n’abubaka amagorofa bakoresha ibiti ku bikwa ahakagombye gukoreshwa ibyuma, ibyo bikagira ingaruka y’igabanuka n’icyendera ry’ibiti n’ibinyabuzima bimwe na bimwe n’iyangirika ry’umutungo kamere ndetse n’ihumanywa ry’ikirere.
Turasaba kandi Ikigo cy’Igihugu gishinzwe Imiturire, gusuzuma ikibazo cy’imiturire itatanye mu byaro n’isatagurwa rikabije ry’amasambu tutirengagije n’imyubakire y’akajagari hamwe na hamwe mu mijyi kuko iyo bidakozwe neza bigira ingaruka zikomeye harimo n’impfu nkuko byabaye guhera muri Mutarama kugeza muri Gicurasi uyu mwaka aho imvura yabaye nyinshi noneho amazi akamanuka adafite inzira yayo maze agahitana ubuzima bwa benshi.
Ishyaka DGPR kandi rirakangurira abanyarwanda muri rusange gushishikarira gufata amazi y’imvura ndetse no kwirinda kujugunya imyanda aho biboneye kuko bigira ingaruka mugukamya ibiyaga, inzuzi n’ibishanga kubera isuri n’imyanda byoherezwamo.


text:
Polisi y’u Rwanda ikorera mu karere ka Burera ifatanyije n’ubuyobozi bw’umurenge wa Gahunga, ku itariki ya 6 bangirije mu ruhame inzoga zitemewe gucuruzwa mu Rwanda na kanyanga byose hamwe bifite agaciro k’amafaranga y’u Rwanda Miliyoni zirindwi n’ibihumbi magana ane na bitanu (7,405,000frw).
Iki gikorwa cyo kwangiza izi nzoga n’iki kiyobyabwenge cya kanyanga mu karere ka Burera cyabereye mu mudugudu wa Matara akagari ka Karwasa, kikaba cyari kiyobowe n’umunyamabanga nshingwabikorwa w’umurenge wa Gahunga Mwambutsa Amani Wilson, hakaba harangijwe amakarito 2109 ya blue sky, amakarito 250 ya Host warage, amakarito 154 ya chief kitoko , amakarito 100 ya coffee sprit, amakarito 190 ya vodka chase, amakarito 846 ya African gin, na litiro 40 za kanyanga byose byafatiwe muri uyu murenge.
Nyuma yo kwangiriza izi nzoga n’ibi biyobyabwenge mu ruhame, Mwambutsa yakanguriye abaturage bari aho kwirinda kunywa no gucuruza inzoga zitemewe, kuko zigira ingaruka ku buzima bwabo no ku mibanire y’abagize umuryango.
Aha yaravuze ati:” Uretse kuba izi nzoga na kanyanga bitemewe mu Rwanda, bigira n’ingaruka mbi ku buzima bw’ababinywa. Nta mpamvu rero yo kwiyangiririza ubuzima no gukora ibinyuranyije n’amategeko kandi hari ibinyobwa byinshi byujuje ubuziranenge kandi byemewe n’amategeko byacuruzwa kandi bikanyobwa mu Rwanda."
Mwambutsa yasabye abaturage b’umurenge wa Gahunga kurushaho kwitabira gahunda za Leta zibateza imbere zirimo umuganda, gutanga ubwisungane mu kwivuza n’izindi, anaboneraho kubakangurira kwitabira igihembwe cya mbere cy’ihinga kigiye gutangira mu minsi yavuba.
Umuvugizi wa Polisi y’u Rwanda mu Ntara y’Amajyaruguru Inspector of Police (IP) Innocent Gasasira, yashimiye abaturage bahaye Polisi amakuru yatumye izi nzoga zitemewe n’iyi kanyanga bifatwa, anabasaba gukomeza gukorana n’inzego z’umutekano, bahanahana amakuru y’icyahungabanya umutekano wabo.
IP Gasasira yasabye abaturage kutishora mu biyobyabwenge kuko ubikoresha bimuteza gukora ibyo atazibityo bikamuganisha mu byaha bitandukanye.
Aha yaravuze ati:” Nk’uko byitwa, ibiyobyabwenge biyobya ubwenge bw’ubikoresha, bikamuviramo gukora ibyaha bitandukanye birimo ubwicanyi, gukubita no gukomeretsa kuko nta mutimanama aba afite wo gutandukanya icyiza n’icyibi. Ni byiza rero ko tubyirinda kugirango tutagwa mu cyaha.”
Abaturage ba Gahunga bavuze ko buri wese agiye kuba ijisho rya mugenzi we, bakarwanya ibiyobyabwenge n’inzoga zitemewe, kuko biboneye ko iyo bifashwe bikangizwa biteza uwabikoraga igihombo gikabije, umuryango we ukabaho mu bukene.
Mu rwego rwo gukumira no kurwanya ibiyobyabwenge kandi, Polisi y’u Rwanda ikorera mu karere ka Rubavu yafatanye uwitwa Munyentwari Denis w’imyaka 33 ibiro 18 by’urumogi ubu akaba afungiye kuri Sitasiyo ya Polisi ya Bugeshi, undi witwa Rugira Emmanuel w’imyaka 40 akaba yarafatiwe mu murenge wa Ntarabana, akarere ka Rulindo, afite udupfunyika 1900 tw’urumogi, nawe akaba afungiye kuri Sitasiyo ya Polisi ya Ntarabana mu gihe iperereza rikomeje.


text:
Isupu irimo ibirayi n’inkoko
Ibikoresho
- Ibirayi 6 biri mu rugero
- Karoti 1 nini
- Igitunguru 1
- Puwaro 1 nini
- Amavuta ya beurre garama 50
- Inyama z’inkoko zidafite amagufa garama 300
- Ifarini ibiyiko 3
- Umunyu
Uko bikorwa
- Ronga ibirayo ubihate ubikatemo udusate duto
- Kata na karoti n’ibintunguru
- Shyira amavuta ya beuure garam 10 ku isafuriya ushyiremo igitunguru
- Igitunguru kimaze guhindura irangi ushyiremo karoti na puwaro
- Komeza ubivange gahoro gahoro
- Ku rindi ziko uterekho isafuriya ushyiremo ya beurre yasigaye
- Beurre imaze kuyenga wongeremo ifarini uvange cyane
- Sukamo amazi litiro ashyushye
- Bireke bitogote
- Bimaze kubira ushyiremo bya birayi byari biri ku rindi ziko ushyiremo n’umunyu
- Ongeramo inyama z’inkoko ureke bimareho iminota 40 ku muriro muke kugirango bidakama kandi bitarashya. Ubonye bitangiye gukama cyane wasukamo amazi ashyushye kugirango bize kuzamo isosi
Gracieuse Uwadata


text:
Nyuma yo guhabwa amahugurwa ku micungire inoze y’imihanda ihuza uduce tw’ibyaro, abafite aho bahuriye n’isanwa n’igenzurwa ryayo bavuze ko gushyiramo kaburimbo bizayifasha kuramba.
Ibi babitangaje ubwo Umuryango w’Ibihugu bw’u Burayi wasozaga ibikorwa byawo byo gutera inkunga u Rwanda mu mitunganyirize y’iyi mihanda.
Iyi gahunda yatangiye mu 2013 igasozwa ku itariki ya 30 Gicurasi 2018, isize u Rwanda rubonye imihanda migenderano ifite uburebure bwa 3824km ikoze neza.
Kabagambe Innocent ushinzwe ubugenzuzi mu kubaka no kubungabunga iyi mihanda yavuze ko kugira ngo iyi mihanda irambe igomba gushyirwamo kaburimbo, yagize ati "Tuzashyiraho igice kidahenze cyane kandi kizarinda iyi mihanda ugereranyije no gushyiramo ibitaka".
Rusingizandekwe Aimable ukorera muri Minisiteri y’Ubuhinzi n’Ubworozi (MINAGRI) ushinzwe gucunga iyi mihanda yavuze ko bihaye intego ko muri 2028 nta muhinzi wo mu Rwanda uzaba agikora urugendo rurenze ibirometero bibiri ataragera ku muhanda umworohereza kugeza umusaruro we ku isoko. Ngo kugira ngo ibi bigerweho hakenewe imihanda ifite uburebure bw’ibirometero ibihumbi 30 (30,000km).
Akomeza avuga ko bizeye ko bizagerwaho kuko u Rwanda rushishikajwe no kwegereza abaturage ibikorwa remezo kandi hari n’abandi baterankunga bakomeje kurufasha barimo Banki y’isi izatanga asaga miliyoni mirongo itandatu z’amadorali.


text:
Gusabisha umwana bimubuza uburenganzira bwe
Inama y’Igihugu y’abafite ubumuga (NCPD) itangaza ko abana bafite ubumuga n’abatabufite boherezwa n’ababyeyi babo gusabiriza babavutsa uburenganzira bwabo.
Muri gare ya Kimironko, uhasanga abana bafite ubumuga butandukanye, baba bahari buri munsi baje gusaba. Iyo ubarebye ubona batishimiye ibyo bakora, cyane ko badashaka kuganira n’itangazamakuru.
Umwana w’umuhungu w’imyaka irindwi ugenda ukururuka kuko igice cye cyo hasi kidakora, avuga ko ava mu rugo, mu Murenge wa Kinyinya, saa kumi za mu gitondo aza gusaba.
Aba aherekejwe na mushiki we w’imyaka 10 waretse kwiga, ari na we ushobora kuganiriza umuntu, avuga ku buzima babamo.
Agira ati “Iwacu turi abakene, papa yaradutaye kandi mama ntacyo ashoboye gukora. Musaza wanjye yahanutse mu mugongo bamuhetse avunika umugongo, ni ko yamugaye. Tuza gusaba ngo turebe uko twabaho.”
Undi ufite ubumuga wacitse akaguru ati “Nza gusaba kugira ngo tubone icyo kurya. Iyo naje mama aba azi aho ndi kandi amafaranga mbonye ndayamuha akayahahisha.”
Uyu mwana w’imyaka umunani, yiga mu mwaka wa kabiri w’amashuri abanza. Iyo yize mu gitondo, ku mugoroba ngo anyura mu rugo akabika udukoresho twe agahita ajya gusaba.
Umuyobozi w’akagari ka Kora, umurenge wa Gitega muri Nyarugenge, Francine Mukantwari, avuga ko abafashwa bakagombye no gukurikiranwa.
Ati “Abafashwa mu kagari batoranyirizwa mu nteko y’abaturage haherewe ku bababaye cyane. Nk’abana bakomeza gusabiriza iwabo barafashijwe mbona ari uburangare bw’ababyeyi n’abayobozi, twakagombye kubakurikirana, bakagirwa imana zabafasha guhindura imyumvire.”
Umunyamabanga nshingwabikorwa wa NCPD, Emmanuel Ndayisaba, avuga ko ababyeyi ari bo bashora abana.
Ati “Ibi ni ukwica umwana mu mutwe kuko bituma akura yumva nta kindi yashobora gukora atari ugusaba kandi yakwiga ibimworoheye akibeshaho. Ni imyumvire igomba guhinduka kandi ababyeyi batikosora bakaba bafatirwa n’ibihano.”
Uyu mugabo ukorera muri gare ya Kimironko, avuga ko ajya abona ababyeyi b’abo bana baje kubareba.
Ati “Umubyeyi araza akaka wa mwana amafaranga amaze kugira, bivuze ko aba yamugize igikoresho cyo gusabiriza. Ni umuco mubi kuko bituma umwana ahora ararikiye amafaranga, umwana ucyura ibihumbi bine cyangwa bitanu buri munsi, kubireka biragoye.”
Umunyamabanga wa Leta muri Minisiteri y’Ubutegetsi bw’Igihugu ushinzwe imibereho myiza y’abaturage, Dr. Mukabaramba Alvera, avuga ko hari abanga kureka gusaba kandi bafashwa.
Ati “Tuzi abana tuba twarahaye utugare bifashisha mu kugenda ariko bakatwihorera, abo twubakiye iwabo ndetse duha n’amafaranga yo kubatunga ariko bakanga bagasaba. Tugiye kubihagurukira, babarurwe, ni biba ngombwa abinangira bajyanwe mu kigo ngororamuco.”
NCPD ivuga ko kugeza ubu umubare w’abana bafite ubumuga basabiriza utazwi, ariko ngo bagiye kubarurwa bityo hanamenyekane ibibazo bafite.


text:
Rubavu: Laissez-passer nshya yatangiye gukoreshwa
Icyangombwa gishya kizwi ku izina rya laisser-passer, gikoreshwa umuntu yambuka umupaka cyatangiye gukoreshwa. Ku gicamunsi cyo ku itariki 3 mutarama, nibwo mu karere ka rubavu abantu ba mbere bayihawe. Hari hashize More...
Laissez passer nshyanshya zashyizwe ahagaragara
Kuri uyu Kabiri tariki ya 03/01/2012, Ibiro bishinzwe Abinjira n’Abasohoka (Immigration and Emigration) byamuritse icyangombwa gishya cy’inzira cy’abajya mu bihugu bikikije u Rwanda (Laisser More...
Nyanza: Laissez – Passer nshya zatangiye gutangwa
Ibiro bishinzwe abinjira n’abasohoka mu karere ka Nyanza byatangiye gutanga urwandiko rw’inzira rushya (Laissez-passer) kuva kuri uyu wa kabiri tariki 3 Mutarama 2012. Yayihawe bwa mbere n’umukozi More...


text:
Internet Transactions
Wari wakenera kwigurira igicuruzwa cyangwa Serivise kuri interineti ariko bikakugora?
Ushaka kujya ubasha guhaha serivise zose wifuza n’ibicuruzwa ku mbuga mpuzamahanga nka amazon.com, ebay.com, aliexpress.com bikakugeraho ku giciro gito kandi utavuye aho uri?
Ushaka kujya uhahira mu bihugu byose kw’isi nko muri amerika, mu bufaransa, mu bwongereza, mu buyapani n’ahandi hose, ukaba wagurayo icyo ushaka cyose kikakugeraho wibereye aho uri?
Ukeneye gukora cg gutanga ibiraka kuri interineti, ukishyurwa cg ukishyura utavuye aho uri?
Ese ukeneye Gucuruza ibicuruzwa byawe n’amaserivise ku rwego mpuzamahanga kuri interineti ukakira amafaranga ako kanya bitakugoye?
Ese ujya wifuza kohererezanya amafaranga n’inshuti n’umuryango bari hanze kuri interineti ku biciro bito cyane?
Niba igisubizo ari Yego, aya mahugurwa ya “Internet Transactions” ni wowe agenewe.
Hafi ya serivise zose (Harimo na serivise z’ubucuruzi) bisigaye bitangirwa kuri interineti, Interineti yahinduye isi yose umudugudu muto cyane, aho ubasha kuba wagera kubyo ukeneye byose utavuye aho uri; Niba ushaka kugendana naho isi igeze ngo udatakara bigusaba ubumenyi bwo kuba wakora Transaction zitandukanye kuri interineti, nko kohererezanya amafaranga, kugura no kugurisha serivise n’ibicuruzwa kuri interineti, n’ibindi byinshi bitandukanye.
Muri iri somo rya Internet Transactions Tugufasha gusobanukirwa uko wagura ukanagurisha ibicuruzwa n’amaserivise kuri interineti, ndetse n’ihererekanya ry’amafaranga kuri interineti, ku rwego rw’isi.
Wigamo uburyo wahahira ndetse ukanacuruza ku mbuga mpuzamahanga nka amazon.com, ebay.com, aliexpress.com n’izindi, mu buryo bwimbitse, ndetse ukanasobanurirwa byimbitse ihererekanya ry’amafaranga kuri interineti hifashishijwe uburyo buzwi cyane nka za Paypal, Skrill, Payoneer, google wallet n’izindi, aho waba uri hose kw’isi.
UKO ISOMO RITEGUYE
Iri somo riteguye mu buryo bwa videwo za HD mu rurimi rw’ikinyarwanda, ku buryo ibyo ubwirwa byose uba uri no kubyerekwa intambwe ku yindi hakoreshejwe ingero zifatika, ibivugwa byose bishyirwa mu ngiro nk’urugero rwo kureberaho muri iri somo. Mu kwerekana uburyo bahahira kuri interineti, tugura ibicuruzwa n’amaserivise bya nyabyo bikaza bikatugeraho kugirango uryiga arebereho urugero rufatika. Naho mu kwerekana ihererekanya ry’amafaranga, twohererezanya amafaranga kuri interineti kuri konti zitandukanye bya nyabyo kugirango uwiga arusheho kubisobanukirwa neza. Ugenda uhura n’isuzumabumenyi kubyo wize zigufasha gupima niba koko wasobanukiwe ibyo warangije kwiga.
Ndetse turangiza tunabaha inama z’ibyo mwakoresha ubu bumenyi, ku buryo urangiza kwiga uhita ubona ahantu hatandukanye ho kubibyariza umusaruro.
ABO RYAGENEWE
Aya mahugurwa yagenewe abantu bo mu ngeri zose, abanyeshuri, abarimu, abacuruzi, abakozi, abayobozi, n’abandi bantu bose bakenera gukora Transaction kuri interineti. Nta n’umwe uhejwe.
UKO WARYIGA
Waryiga aho waba uri hose kw’isi wifashishije igikoresho cy’ikoranabuhanga nka mudasobwa, telefone cg Tablet birimo interineti (Ekara nini nkiya mudasobwa niyo ibigaragaza neza). Kuko rero riteguye mu Kinyarwanda bigusaba no kuba wumva ikinyarwanda gisanzwe cyo kuvuga kugirango usobanukirwe ibyigishwamo. kandi waryigira igihe cyose ushatse kugeza urirangije neza, ndetse iyo ugize ikibazo urabaza ugasubizwa.
ICYO UZAKURAMO
Uzarangiza iri somo Wabasha ibi bikurikira:
- -Guhaha no gucuruza ibyo ushaka ku masoko mpuzamahanga nka ebay.com, amazon.com, aliexpress.com
- -Guhaha serivise zose wifuza kw’isi ziri kuri interineti
- -Gukora akazi no gutanga akazi kuri interineti
- -Koherezanya no kwakira amafaranga kuri interineti mu buryo butandukanye.
- -Gusobanukirwa amaterime akoreshwa mu bucuruzi bwo kuri interineti.
- -Gufunguza konti ya banki yo muri amerika hamwe na aderesi yawe muri amerika
- -Kubitsa no kubikuza amafaranga yo kuri interineti
- -Uzi Bimwe mubyo wakora kuri interinti ukunguka cyane.
- -Uhabwa seritifika iyo urangije kuryiga wakoresha aho ikenewe.
- -N’ibindi byinshi cyane…..
INYUNGU ZO KURYIGA
- -Ushobora kwihahira ibyo ushaka kw’isi hose ku biciro biri hasi
- -Ntutakaza umwanya mu guhaha kuko ibyo ukeneye ubihaha uri no mu kandi kazi
- -Serivise zirihutishwa kandi ziba zoroshye gutangwa no kwakirwa.
- -ubasha kugera kucyo wifuza cyose kw’isi hose, yaba serivise cg ibicuruzwa
- -Serivise ziratangwa amasaha 24 ku yandi!
- -Ushobora kugura igihe cyose, aho waba uri hose, waba uryamye, waba uri kurya, n’ahandi hose ushatse
- -Byorohera abacuruzi kugeza ibicuruzwa byabo ku bantu benshi, kw’isi hose.
- -Byorohereza abantu bafite impano kubona icyo gukora bagakorera amafaranga kw’isi hose
- -Byorohereza abantu koherezanya amafaranga aho baba bari hose kw’isi Kandi akagerayo ako kanya
- -Uhabwa seritifika wakoresha usaba akazi, cyane cyane nko mu bigo bya Logistics byohereza imizigo ku rwego rw’isi nka DHL, Fedex n’izindi, cg ibigo bikora ubucuruzi bwo kuri interineti nka kaymu.com, n’ibindi byinshi cyane.
- -Wakwihangiramo imirimo itandukanye ugasezerera ku bushomeri.
- -N’ibindi byinshi cyane.
Course Features
- Lectures 111
- Quizzes 10
- Duration 10 Hours
- Skill level All levels
- Language Kinyarwanda
- Students 19
- Certificate Yes
- Assessments Yes
-
Intangiriro
Mw'itangiriro harimo ubusobanuro bw'ibanze kuri aya mahugurwa ya Internet Transactions, usobanukirwa amagambo(terms) akoreshwamo, ndetse ukanamenyeshwa ibikubiye muri aya mahugurwa muri macye
-
Ubucuruzi kuri interineti
Harimo ubumenyi bw'ibanze ku bijyanye n'ubucuruzi kuri interineti, kugura no kugurisha kuri interineti muri rusange, ndetse no gukorera akazi kuri interineti
-
Ebay
Harimo ubumenyi bwimbitse bwo gukoresha ebay neza, guhera ku kwiyandikishaho, guhahiraho neza, kwirinda ubujura kuri interineti ndetse ukanasubizwa amafaranga iyo havutse ibibazo, n'ibindi byinshi.
-
Ubwishyu bwo kuri interineti
Harimo ubumenyi bw'ibanze mu byerekeye kwishyura kuri interineti muri rusange ku mbuga zose zo kuri interineti, ndetse n'uburyo butandukanye bwifashishwa kwishyura kuri interineti
-
Amakarita
Gusobanukirwa uburyo bwose wakoreshamo amakarita ya Credit na Debit Cards neza mu mutekano, ndetse no kuyakoresha kuri interineti mu buryo bwiza.
-
Paypal
Gusobanukirwa neza uko paypal ikoreshwa mu buryo bwimbitse, wishyura cg wishyuza kuri interineti; Wohereza, ukakira, ndetse ukanabikuzaho amafaranga yawe, n'ibindi byinshi biyerekeye.
-
Skrill
Gusobanukirwa uko Skrill ikoreshwa mu kwishyurwa no kwishyura amafaranga kuri interineti, ndetse n'uburyo butandukanye wayabikuzaho, n'ibindi biyerekeye.
-
Payoneer
Kumenya uko watumiza ikarita ya payoneer, ugakoresha konti ya banki yo muri amerika wishyuza ukakira amafaranga wibereye aho uri, ukishyirira amafaranga kuri payoneer, n'ibindi byinshi byerekeye payoneer.
-
Google Wallet
Kumenya imikorere ya google wallet, n'uburyo wayifashisha wishyura amaserivise ya google, n'ahandi ikoreshwa hose.
-
Vugapay
Gusobanukirwa imikorere ya vugapay neza, uburyo ikoreshwa mu kwishyura kuri interineti, kwishyura amaserivise nk'umuriro, kohererezanya amafaranga kuri Mobile Money kw'isi hose, n'ibindi biyerekeye byose
-
Umusozo
Umusozo ku mahugurwa ya Internet Transactions twiyibutsa ibyo twanyuzemo byose, ndetse tunareba aho twabikoresha bikatubyarira inyungu.
-
clareine
Ni byiza cyane
Aya mahugurwa ya internet transactions yamfashije kumenya kwihahira online kw'isi hose ubu nanjye mbibyaza umusaruro.
-
Shyaka Maurice
Awesome!
I am now able to buy everything I want online and reaches me in Rwanda. Sobanuka you are really doing great job!


text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha
par Bangambiki
Burya rero imico iratandukanye. Mu muco umwe hashobora kubonekamo amashami atandukanye y'uwo muco. Mu kirokore bafite uburyo barambagizanamo. Birabujijwe kwirirwa umukobwa n'umuhungu bakurarana mu nzira cyangwa baruma ku rubuto igihe kitaragera. Iyo umusore ashimye umukobwa "asenga Imana" akayibaza niba umukobwa yashimye n'Imana yamumushimiye yarangiza akajya gusura uwo mukobwa ati "ndifuza ko tubana" umukobwa na we ati "ni byiza ariko se wasenze Imana, nanjye reka mbanze nsenge Imana nzagusubiza."
Birumvikana hari abasenga Imana koko hari n'ababigira urwitwazo ngo babenge cyangwa bitume bakundwa. Kimwe ngo mu bimenyetso abasenga bakunze kubona iyo Imana yabemereye umukunzi ni ukurota ari umugore we.
INKURU BISA
Guhitamo Umugeni
Urukundo
Urugo Ruhire
Uburyo bwo Kureshya Umusore Cyangwa Umukobwa


text:
Ku wa 17 Werurwe 2018, Mu murenge wa Bumbogo Akagari ka Mvuzo hatashywe ku mugaragaro ibyumba bine ( 4) by’Amashuri y’inchuke byubatswe na EAR Diocese kubufatanye n’Akarere ka Gasabo.
Uyu muhango witabiriwe n’Umuyobozi w’Akarere wungirije ushinzwe Imibereho myiza, Umuyobozi wa EAR Diocese ya Gasabo, Umuyobozi w’Umurenge n'abandi bayobozi muri EAR.
Ubusanzwe nta Shuri ry’Incuke ryari ryubatswe muraka Kagali, ubundi bari bafite GS Bumbogo ifite amashuri abanza na 12YBE none bibaye amahire ko habonetse n’ishuri ry’incuke aho abana bato bazajya babona aho bigira bikaba bigabanyije ingendo z’abana bajya gushaka amashuri mu tundi tugari. Hateganyijwe kandi ko ayamashuri azagurwa kuzagera ku mashuri abanza.
Mu Kagari ka Mvuzo niho Itorero rya EAR ryatangiriye mu mujyi wa Kigali hakaba hashize imyaka 78.


text:
Charly na Nina uyu munsi basohoye indirimbo bise ‘Abagore dufite imbaraga’— March 8, 2018
Kuri munsi tariki ya 8 Werurwe buri mwaka uba ari umunsi mukuru mpuzamahanga wahariwe abagore ku Isi yose.
Kuri uyu munsi Charly na Nina bashyize hanze indirimbo batuye abagore mu rwego rwo kwifatanya nabo iyo ndirimbo bakaba bayise Abagore dufite imbaraga.
Mu rwego rwo kwifatanya n’abandi bagore Iyi ndirimbo nshya bise ‘Dufite imbaraga’ iyi ikaba ari n’indirimbo bitiriye Album yabo nshya bamuritse umwaka ushize tariki 1 Ukuboza 2018 muri Camp Kigali igitaramo cyitabiriwe bikomeye ndetse cyanagenze neza ubwo aba bahanzikazi bamurikiraga abanyarwanda album yabo ya mbere.
Iyi ndirimbo nshya ya Charly na Nina bahisemo kuyishyira hanze kuri uyu munsi mu rwego rwo kwifatanya n’abandi bagore kwizihiza umunsi mpuzamahanga wabahariwe.
Charly abajijwe bumwe mu butumwa bukubiye muri iyi ndirimbo akaba yavuze ko bashaka kumvisha abantu ko umugore ubu afite imbaraga icyo ashaka cyose yagikora kandi akagera ku cyo ashaka kugiraho akoze cyane.
Charly yakomeje avuga ko ubutumwa burimo ,harimo ko abagore ari abantu b’agaciro bafite imbaraga, batanga ko bakwiye guhaguruka bagakora bakarera abana babo ndetse bakabigisha gukunda u Rwanda bityo igihugu kikagera ku iterambere rirambye bagatandukana n’abacyera bari badafite ijambo .
Iyi ni indirimbo ya mbere aba bahanzikazi bafite ubuhanga ndetse bakunzwe cyane bashyize hanze nyuma yo gutandukana na Muyoboke Alex wari umujyanama wabo kuva mu myaka itanu ishize.
Iyi ndirimbo nshya ‘Abagore Dufite Imbaraga‘ ya Charly na Nina yakozwe mu buryo bw’amajwi na Nessim umwe mu bagabo bazwiho ubuhanga mu gutunganya indirimbo z’abahanzi banyuranye yaba abanyarwanda ndetse nabandi benshi bo mu karere uyu akaba akorera muri Uganda.
Umuhanzi Nina we yabwiye Ikinyamakuru Umusingi ko impamvu bahisemo gusohora iyi ndirimbo uyu munsi ati “Ni indirimbo twageneye anagore kuri uyu munsi niyo mpamvu twahisemo kuyisohora uyu munsi kugirango bumve ubutumwa bwiza buyirimo kandi bubafashe”.


text:
Ngoma – Nyuma y’uko umurenge wa Kazo ufashe ikemezo cyo kubaka ibiraro rusange bigera kuri 41 bigashyirwamo amatungo yararanaga n’abaturage bo mu ngo 504, ubu abaturage baratanga ubuhamya ko batakirwara amavunja nk’uko byahoze ndetse ngo amatungo yabo afite umutekano uhagije birenze uko babitekerezaga mbere.
Ubu ihene zibarirwaga mu 1 820 zararanaga n’abaturage mu murenge wose wa Kazo zose zashyizwe mu biraro byubatswe n’abaturage ubwabo.
Bamwe mu baturage bararanaga n’amatungo baduhaye ubuhamya, batubwiye ko barwaraga amavunja adakira none ubu ngo bafite ubuzima bwiza.
Habimana Donati ati “Twararanaga amatungo mu nzu zikatwanduza imbaragasa zikaturya tukarwara amavunja, none ubu twabonye ibiraro by’ihene ntitukrarana nazo mu nzu.”
Unwi witwa Nzabirora Pascal ati “Imvunja zari zitwishe, imbaragasa n’ubundi bukoko bita uburoro abana ntabwo bari bagikandagira kubera amavunja.”
Aba baturage baamye bavuga ko impamvu bararanaga n’amatungo yabo byari mu rwego rwo kuyahungisha abajura, gusa ubu ngo bizeye umutekano wayo mu biraro rusange kuko hashyirwa irondo.
Uwitwa Mukeshimana Clementine ati “Bwari ubushobozi buke bwo kubaka ibiraro bikomeye, ikindi kandi kuziraza hanze abajura barazitwibaga.”
Nyamutera Emmanuel uyobora uyu murenge wa Kazo ahamya ko muri uyu murenge nta muturage n’umwe ukirarana n’amatungo kandi ngo aho yakusanyirijwe hari umutekano uhagije.
Yagize ati “Imidugudu yose uko ari 22 ubu nta muturage ukirarana n’amatungo. Icyo kibazo cyarakemutse burundu kandi n’aho yakusanyirijwe mu biraro, hari umutekano uhagije tuhapanga amarondo ku buryo ntawaza kuhiba amatungo.”
Kurarana n’amatungo n’ingaruka zabyo ku isuku mu ngo ni kimwe mu bibazo bikomereye byagarutsweho mu mwiherero w’abayobozi bakuru b’igihugu w’uyu mwaka, ndetse abayobozi biyemeza kukirandura.
Elia BYUKUSENGE
UMUSEKE.RW/Ngoma


text:
Yakuriye muri nyakatsi akora ibiraka byo gucukura imisarane
Yanyoye ibiyobyabwenge by’amoko anyuranye
Yagotomeye ku nkongoro irura cyane kuva mu 2003
Ntarashira umunaniro yakuye mu mishike yahinze
Iyo avuga amateka ye, ikiniga kimurusha ingufu akihagararaho nk’umugabo
Ibaze gushyingura umubyeyi mu isanduku irangaye?
“Ikiza urubwa” kandi koko “nta kure Imana itakura umuntu”
Theo Bosebabireba amaze imyaka icumi aririmba, umuziki we wasakaye henshi mu Rwanda. Ni umuhanzi uri mu b’imbere bakunzwe bikomeye kubera ubutumwa bwomora imitima y’abumva ibihangano bye. Yakunzwe bikomeye mu ndirimbo zakanyujijeho zirimo ‘Ikiza urubwa’, ‘Ibigeragezo si karande’, ‘Bosebabireba’, ‘Ingoma’ n’izindi.
Ni umuhanzi uri mu ba mbere bakunzwe bidasanzwe ariko afite amateka yihariye ndetse mu muziki we yibanda ku bibazo yanyuzemo kuva akibana na nyina muri nyakatsi n’urundi rukurikirane rw’ibibazo yanyuzemo kugeza amenyekanye.
Mu kiganiro cyihariye na IGIHE, yavuze birambuye ku mizi y’umuziki we n’uruhurirane rw’ibibazo yakuriyemo. Mu kuvuga ku by’ubuzima yanyuzemo mu cyaro bimuremerera, akoresha imvugo yumvikanamo agahinda ndetse hari n’ubwo ananirwa kwihangana amarira akazenga mu maso gusa akiyumanganya.
Theo Bosebabireba yavutse ku itariki 3 Nyakanga 1977, yavukiye ahahoze hitwa i Kibungo ubu ni mu Karere ka Kayonza mu Cyinzovu. Ubu atuye i Kigali ku Gisozi mu Karere ka Gasabo.
Yatangiye gusogongera ku nkongoro y’uruhuri rw’ibibazo byiganjemo ubuzima bubi yabanagamo na nyina mu nzu ya muviringo y’ibyatsi agakorwa mu bisebe na se wihakanye nyina.
“Nakuriye mu buzima bw’agahinda gusa, nababaye bihagije nkiri muto, iwacu twabaga muri nyakatsi mu buzima bubi cyane. Nacukuraga imisarane, nikoreye imizigo, nahingiye abantu, nabaye umukozi wo mu rugo….”
Umukozi wo mu rugo i Kigali…
Theo Bosebabireba yaje i Kigali bwa mbere mu 1997 aje gukora akazi ko mu rugo gusa ntikamuhiriye kuko yirukanwe rugikubita. Yatonzwe bikomeye n’ubuzima bwo mu mujyi kuko yari amaze imyaka igera kuri 20 aba mu cyaro, aho yari amenyereye cyane guhinga, gucukura imisarane no kwikorera imizigo gusa.
Ati “I Kigali nahaje mu bihe bitandukanye nje gushaka ubuzima. Bwa mbere naje nzanwe n’umuntu wanshakiye akazi ko mu rugo, akazi karananiye kuko ubuzima bwo mu cyaro butandukanye n’ubwo mu mujyi. Iwacu nakuze turyama ku musambi ugeretse hejuru y’ibyatsi, twabaga mu nzu y’ibitaka ariko i Kigali nahasanze sima, habaga abasirimu […] Akazi karananiye burundu baranyirukana.”
Ubwo wahise usubira gucukura imisarane mu cyaro?
T.B: Nasubiyeyo, nagiriyeyo ibibazo, ariko nyuma naje kugaruka mara imyaka itatu i Kigali. Nari umuzunguzayi, nacuruzaga imiti y’imbeba, sentoni, imbuma, inshinje, inzembe, ibikwasi…Kugira ngo ugurishe byasabaga gusakuza cyane uvuga urutonde rw’ibyo ufite. Narasakuzaga cyane nkabira ibyuya, bamwe baranyumvaga bagaseka bakansubirishamo kugira ngo baseke gusa.
Ndumva warahise utangira kubona icyashara?
T.B: Umva na we ra! Ubuzima bwari bubi cyane nta n’inyungu y’amafaranga magana atanu nabonaga ku munsi. Ibyo byarananiye nsubira mu cyaro guhingira abantu, nakomeje ibyo gucukura WC. Ibaze ko hari abo nahingiraga bakanyambura, ubuzima bwakomeje kugenda nabi.
Inkongoro irura cyane yayisogongeye muri 2003
Ubuzima bw’i Kigali bumaze kwanga yasubiye mu cyaro nyuma y’igihe gito ahagana muri 2003 nyina arapfa asigara arera mushiki we umugwa mu ntege. Icyo gihe ibibazo byarushijeho kwiyongera biturutse ahanini kuri se wabihakanye.
Ati “Urumva n’ubuzima twabagamo mbere tukibana na mama bwari bubi, amaze gupfa twasigaye twenyine njye na mushiki wanjye muto na we yavukanye ubumuga bwo kutagira amaboko, ibibazo byarushijeho kwiyongera. Uwo Papa na we yakomeje kutwihakana, ibibazo biba byinshi…”
Mu mihango yo gushyingura nyina wa Theo Bosebabireba byabaye ingorabahizi kubona imbaho zifashishijwe mu gukora isanduku bamushyinguyemo kubera ubukene.
Ati “Umunsi wo kumushyingura abantu bateranyije amafaranga yo kugura imbaho amafaranga arashira isanduku ntiyuzura, ndibuka ko hari agatebe k’urubaho karekare bunze ku isanduku kugirango umurambo utagaragara, byari ibibazo.”
Yongeraho ati “Ibaze ko mama yapfuye iwacu tutaragira ubushobozi bwo kugura matola yo kuryamaho, twaryamaga ku misambi n’ibirere[by’insina]. Ubuzima bwari bubi bikabije […] Nanjye nta mashuri nagiraga ngo mbe nashaka akazi kazima, nakoraga ibyo byo guca incuro gusa.”
Koko se ntiwakandagiye mu ishuri?
T.B: Ni nk’aho ntageze mu ishuri, njye nize kera mbere ya Jenoside. Nagarukiye mu wa Gatatu naho sinaharangije, ubwo nize amashuri atatu abanza.”
Isomo wararyumvaga se ukiri mu ishuri?
T.B: Nari mfite impano itari ukwiga gusa, hari igihe navaga mu ishuri ngataha nkaba namara igihembwe ntagarutse kwiga. Kera nari umuhanga mu gukina umupira, igihe cyarageraga abarimu bakangarura ku ishuri iyo babonaga hagiye kuba imikino ubwo ngasubira kwiga[aseka bitari ibyo kwishima].
Ubwo wagumye mu cyaro nyine?
T.B: Naje gushaka umugore, icyo gihe nabwo nari muto, kwari ugushaka uwo dufatanya ibibazo, wumve ko nakoze ubukwe nta n’ibihumbi 20 mfite. Njya mvuga ibibazo byanjye bamwe nkumva ntibabyumva neza ariko ni gutyo.
Nyuma nagarutse i Kigali bwa gatatu, naje noneho nje gucuruza ikarito. Nacuruzaga za bombo n’utundi nk’utwo, nakoreraga hariya ku Kicukiro. Kugira ngo uzunguke byasabaga kwitanga, icyo nibuka ni uko nigeze kumara imyaka ibiri ndya ubugari saa sita na nimugoroba ku buryo ubu nabuhuzwe, sinabutamira. Ubwo nashakaga uko nunguka.
Icyo gihe ni nabwo watangiye gukora umuziki se?
T.B: Oya, ni ibibazo gusa nabagamo. Ntabwo nakoraga umuziki, naracuruzaga gusa ahubwo ibyo nari maze kugeraho abajura bahise babyiba ndongera nsigarana ubusa. Icyo gihe nibwo natangiye kujya mu byumba by’amasengesho, nashaka kumva ijambo rimpumuriza, nirirwaga nsenga, nkajya mu materaniro kenshi, mbese nahindutse umukirisitu ukomeye.
Hanyuma iby’umuziki biza bite?
T.B: Abajura banyibye muri Gicurasi 2006, iby’umuziki byo nabitangiye neza muri Nzeri icyo gihe. Najyaga ahantu basenga ngasaba gushima mu ndirimbo abantu bakishima byarangira tugataha. Abantu barambwiraga ngo nzi kuririmba, bamwe bangiraga inama ko najya muri studio nkaririmba, ntangira kubitekerezaho.
Ikigeragezo si karande
Theo Bosebabireba yishatsemo ubushobozi yinjira muri studio yari iya ADEPR icyo gihe yaririmbye indirimbo ya mbere yitwa ‘Bosebabireba’ n’urundi rukurikirane rw’indirimbo zari zigize album yahereyeho yise ‘Ibigeragezo si karande’.
Iyi album amaze kuyisohora abakirisitu mu nsengero zitandukanye batangiye kumutumira akabaririmba bakamuhemba ari naho yakuye ubushobozi bwo kwishyura studio yamukoreye indirimbo.
Ati “Icyo gihe sinongeye kuryama, nafatiyeho ndakora cyane, album ya kabiri isohotse nahise nzana madamu n’umwana umwe twari dufite icyo gihe. Ndakomeza kugeza ubu nagiriyemo umugisha ubuzima butangira kuba bwiza.”
Ngo mbere yo kuririmba wanywaga ibiyobyabwenge?
T.B: Ibiyobyabwenge narabinyoye kandi ibikomeye byose, nageze ku rwego rwo kunywa lisansi ngotomera nk’amazi, nabikoze rimwe rizima mpita nsara mbona n’ibimenyetso. Ibyo biyobyabwenge byose nabirekeye icya rimwe, ubu n’inzoga sinayisomaho.
Ntabwo wasoma ku nzoga? Kandi narabonye inkuru ko wambuye umucuruzi w’akabari?
T.B: Ibyo ni ukunsebya, ni satani ukoresha abo bantu ngo bansebye hanyuma nanjye nte umutwe njye kuburana na bo. Imana yambujije kujya mpangana na bene abo bantu, ni inzira satani akoresha kugira ngo nsubire gucukura imisarane.
Njya mbona banagushinja guca inyuma umugore wawe?
T.B: Iteka ryose nubakira ku kwihangana. Niba naracukuriye umuntu umusarane nkawuzuza akanyambura nkihangana, kuki bamvuga ibyo nkababara? Uko bimeze kose bizashira, sinarwana n’umuntu ngo yamvuze. Ibyo nabonye bimpa kwihanganira byose.
Kandi umugore wawe yarigeze kwemera ko yagufashe usambana?
T.B: Izo nkuru zivugwa bwa mbere ni madamu byaturutseho, umuntu yaramushutse amubeshya ko ahantu ndi ndi kumwe n’umukobwa ahita avuza induru. Yaje kuhagera asanga bamubeshye kandi yamaze kubivuga, kuva ubwo yahise amenya ko bambeshyera.
Abarokore ko bagushinja kwishushanya se?
T.B: Ntabwo nishushanya, ibyo banshinja ntabyo nkora. Gutsinda satani ni gukora ibitandukanye n’iby’abakoreshwa na satani bavuga. Izo nzoga banta n’ubwo nzi uko zisa, sindayinywaho.
Ubu nkweretse Mutzig na Skol ntiwamenya kuzitandukanya?
T.B: Inzoga nzifata nk’ibiyobyabwenge, nkiri akana gato bigeze kuyinyweshaho numva irasharira, ubu mba numva ko zose zisharira ahubwo sinzi impamvu abantu bazinywa kandi ari mbi. Ibyo kumenya kuzitandukanya ntabyo nzi, keretse nsomye amagambo yanditseho…
Kugeza ubu umuziki waguhaye iki?
T.B: Ni byinshi, umuziki naboneyemo umugisha. Muri 2010 umuntu Kigali yaramunaniye ansaba kumugurira akazu yabagamo, nagurishije imodoka ebyiri nari ntunze ngura iyo nzu. Nyuma nashatse udufaranga ndayivugurura ubu nyituyemo.
Ni byinshi nabonye, umuziki urantunze n’umuryango kandi tubayeho neza. Mfite abana batandatu, abakuru bariga mu mashuri yigenga kandi ahenze. Nungutse byinshi rwose.
Iyo nzu wayiguze angahe ko numva ari nini?
T.B: Nyigura bwa mbere namuhaye miliyoni zirindwi, ariko narayivuguruye, ubu sinamenya agaciro ifite. Naje no kongeraho izindi annex esheshatu, ubu ni igipangu kinini cyane.
Icyo gipangu cyose ugiye nko kukigurisha waca angahe?
T.B: Ntabwo namenya ayo naca kuko sindatekereza kuhagurisha ariko ni hanini cyane. Na we umva ahantu nkubwira ko ari hanini cyane! Izo nzu esheshatu zirakodeshwa kandi imwe bampa ibihumbi 70, ni hanini pe. Inyuma hari indi sambu nini.
Mu mafaranga yavanye mu muziki, Theo Bosebabireba yubakiye imiryango inzu nziza imiryango itatu itaragiraga aho kwikinga ndetse afite n’abandi bantu benshi afasha ariko ntabishyire mu itangazamakuru.
Imiryango myinshi y’iwabo mu cyaro ahitwa Cyinzovu ayifasha kwikura mu bukene, bamwe abaha igishoro bagatangira ubucuruzi buciriritse abandi akabafasha gukemura ibibazo bitandukanye by’ubuzima.
Kuki usigaye uba cyane muri Uganda?
T.B: Ntabwo ari ukuhakunda, hariya mpafite inshuti, ni naho nkorera umuziki kenshi, abantu ba hariya bakora neza. Ikindi kandi mbafite abantu benshi bantumira mu bitaramo bakishyura amafaranga menshi nanjye ngahembwa neza ngataha.
Numvise bavuga ko Museveni yaguhaye isambu?
T.B: Oya nta sambu yampaye, ibyo ntabwo ari byo. Nta kintu yampaye, ariko hari abantu bampaye inka, bamwe bazimpereye inaha abandi bazivunjamo amafaranga.
Nsigaye mbona uririmba no kuri politiki, urayikunda?
T.B: Ibyo bintu ndabikunda cyane, n’iyo ngira amahirwe yo kwiga ni byo nari kwiga. Iyo nza kuba narize ubu nagakwiye kuba nicaye mu Nteko Ishinga amategeko, numva ari nayo mpamvu nsigaye ncishamo nkaririmba nko ku banyapolitiki ariko mu buryo bwiza.
Akabazo k’amatsiko, kuva wavuka wari wajya mu kabyiniro?
T.B: Ntabwo nigeze nkajyamo, nta n’ubwo nigeze mbona umwanya wabyo. Iby’akabyiniro ntabyo nzi.
Ukeka ko ari nk’ibiki biberayo?
T.B: Iyo mba naragiyeyo mba mfite amakuru ahagije, ariko mba numva bavuga ko ari ahantu habi, ntabwo ari byiza ko nkanjye najyayo.
Theo Bosebabireba wanyuze mu nzira y’inzitane kuva agituye mu cyaro kugeza amaze kwamamara mu Rwanda hose ubu amaze kuririmba indirimbo zirenga ijana ze bwite, yanakoze album zigera ku icumi zanacurujwe bikomeye.
Yihaye intego ikomeye yo kongera ireme ry’umuziki we aho ashaka ko guhera mu mwaka utaha wa 2017 azatangira kwiga gucuranga gitari na piano agahinduka umuhanzi w’umunyamwuga.
Nta kure Imana itakura umuntu!


text:
Ubu burenganzira bwo gupima, kurwanya ibyakwangiza ibiribwa no no kubungabunga umutekano w’Ibiribwa, iki kigo cyabuhawe n’ikigo gishinzwe guteza imbere ubucuruzi muri Afrika y’Iburasirazuba (Trade Mark East Africa).
Nta kigo cyari kiri mu Rwanda cyari cyemerewe gutanga ikirango mpuzamahanga kigaragaragaza ko ibiribwa byoherezwa hanze y’Igihugu byakurikiraniwe ubuziranenge. Inganda n’abashoramari bagikeneraga biyambazaga ibigo byo mu bindi bihugu.
Tariki 21 Ukuboza 2017, nyuma yo guhugurwa n’Ikigo gishinzwe iterambere ry’Ubucuruzi muri Afrika y’Iburasirazuba, RSB nayo yahawe uburenganzira bwo gusuzuma no gutanga ikirango ku biribwa byo mu Rwanda byoherezwa mu mahanga.
Murenzi Raymond umuyobozi wa RSB, yavuze ko iki kirango kizatuma ibiribwa byo mu Rwanda bigirirwa icyizere mu ruhando Mpuzamahanga.
Yagize ati “Byatumye ibicuruzwa bitumizwa mu Rwanda bihabwa icyizere. Twagiye tugira ikibazo cy’ibicuruzwa byacu byagiye bijya ku masoko yo mu Burayi no muri Amerika ariko byagerayo bigahura n’ikibazo cy’Ubuziranenge bipimwe n’ibigo byaho.”
Eric Kabayiza, Umukozi w’Ikigo cy’igihugu gishinzwe kohereza ibikomoka ku musaruro w’Ubuhinzi mu mahanga (NAEB), ahamya ko kuba u Rwanda rwemerewe gutanga iki kirango, bizorohereza inganda n’abashoramari bohereza ibintu mu mahanga kuko ubusanzwe babikorerwaga n’ibigo byo mu bindi bihugu bikabahenda.
Ati “Igihombo cyajyaga kigaragaramo cyaheraaga ku gihe bifata kugira ngo uzajye gushakisha Isosiyeti iturutse hanze ngo ize igupimire. Byasabaga ko icyo kigo cyohereza abantu baza gusuzuma niba inzira zose bisaba wazinyuzemo.”
Ikigo gishinzwe iterambere ry’Ubucuruzi muri Afrika y’Iburasirazuba cyafashije RSB kubaka ubushobozi bw’abakozi ba yo mu rwego rwo guteza imbere urwego rw’abikorera.
Anathalie Uwamariya Kalimba, umuyobozi ushinzwe ibikorwa muri TMEA, ati “Twabafashije kubona ibikoresho bibafasha gupima ubuziranenge, duhugura abakozi bazajya bapima ndetse duhugura n’ibigo by’abikorera kugira ngo bumve neza akamaro ko kugira ubuziranenge mpuzamahanga.”
Ibihingwa nk’icyayi, ikawa, imboga n’imbuto, nibyo Abanyarwanda bakunze kohereza mu mahanga.


text:
Ubuhamya bwe yabutangiye mu mahugurwa umuryango ‘Humanite & Inclusion’ wahoze ari Handicap International, wahaga abanyamakuru, kuri uyu wa 30 Gicurasi 2018, agamije gukumira ihohoterwa rikorerwa mu ngo.
Asobanura uko yabitangiye, Uyu mukobwa ufite umwana yabyariye muri uwo mwuga yagize ati “Umwuga w’uburaya, nawutangiye kubera ubuzima bw’amakimbirane y’ababyeyi banjye. Nabonye ubuzima bw’iwacu bunaniye, kuko ababyeyi banjye iteka, uko bwije n’uko bukeye bansiganiraga, mbona nta bundi buzima, ngize imyaka 17, numva ko njyewe ngiye kwigira i Kigali.”
Uyu mukobwa wabyawe na Nyina yarahukanye, akaba ari nayo ntandaro yo kutishimirwa n’ababyeyi, yasobanuye ko yaje kugirana agakungu n’abandi bakobwa bagenzi be, bamujyana gukora akazi ko mu rugo i Kigali.
Ati “Tugezeyo tugenda banjyanye mu kazi ko mu rugo, mpakora ukwezi kumwe, ntangira kubona ko katankwiriye, mugenzi wanjye arambwira ngo ngwino twigire kuba twenyine (muri ghetto), tujye kwiberaho mu buzima bworoshye.”
Uko niko yinjiye mu buraya, nyuma y’imyaka ibiri, yaje gutwariramo inda ubuzima buramugora.
Ati “Maze gutwara inda, noneho ubuzima mbona burancanze, nta handi hantu najya, nkumva ubuzima bwanjye burarangiye. Nahise mfata inzira nsubira iwacu, Mama akimbona aravuga ati ‘Ishyano riraguye, noneho amakimbirane ariyongera.”
Mukandayisenga yabuze icyerekezo, yiyemeza gusubira mu bukode akomeza uburaya ariko bitamworoheye, kuko hari n’ubwo yasigaga umwana amufungiranye.
Ati “Ubwo umwana namushyiraga mu nzu kuko numvaga ibyanjye n’iby’umwana ntacyo bivuze, nkigendera, ubwo umpaye 1000 Frw, umpaye 2000 Frw, umpaye menshi. Ni ayo nyine. Nkinywera inzoga, nari ngeze ku rwego rwo kunywa n’itabi kuko numvaga ubuzima narabuhaze.”
Nyuma y’igihe kirekire abayeho muri ubwo buzima, yaje kumva amakuru ko umuryango Handicap International uri kwandika abakobwa bakora umwuga w’uburaya, ntiyabiha agaciro ahubwo akeka ko bashaka kugira ngo babafunge.
Yabwiye ababimubwiye ati “Mwarasaze, bari budufunge nitujyayo. Njye ndihara, ndavuga nti reka n’ubundi ubuzima bwanjye ko nabuhaze, reka nigireyo ndebe n’ubundi nta heza, ndi hagati yo gupfa no gukira. Ubwo mba ndagiye.”
Nyuma yo kugerayo agasangayo abandi bahuriraga muri uwo mwuga, bakiyandikisha, bahise batangira guhabwa amasomo y’isanamitima, abumvisha ko nta keza ko gukora uburaya no gukoresha ibiyobyabwenge, ariko abanza kwinangira yumva ko atazabona uko abaho n’umwana we.
Nyuma y’amahugurwa, yaje kumva akamaro k’umushinga n’inyigisho zawo. Ati “Ubu ndashima Handicap ko navuye mu buraya, ubu ndi mu itsinda badushyizemo, baduha umuhuza [...] tukizigama 100 Frw tuza kugera ku mafaranga menshi ku buryo twagabanye, ntangira kujya ncuraza utuntu, igihe kiragera twiga umushinga badutera inkunga, ubu ducuruza ihene.”
Yunzemo ati “Ngeze aho mfata umwanzuro wo kureka ibiyobyabwenge, n’umugabo yaza yamvugisha nkamubwira ‘oya njyewe narahindutse, nzarya duke niryamire kare’ bati ‘ubwo se uzava muri uyu mwuga ukure he amavuta?’ nti ‘oya, ubu n’uje ndamubwira nti oya.”
Mukandayisenga ubu ni umucuruzi w’ihene, yigishijwe gukora imyenda, kuri ubu ni umujyanama w’ubuzima, asigaye agishwa inama n’abo yasize mu buraya. Umwana we agize imyaka umunani.
Ati “Ubu ndi umujyanama w’ubuzima n’abakobwa b’indaya bari bagenzi banjye baza kungisha inama bambaza bati ‘tubwire umuti wanyoye, nkababwira nti muzaze tujye twegera abafatanyabikorwa, umushinga uduhugure kuko nanjye nibo muganga wamvanye mu mwuga.”
Yasoje agira inama ababyeyi yo kwita ku bana no kubarera neza, bakirinda amakimbirane yo mu muryango kuko ariyo ntandaro y’ibibazo byugarije umuryango birimo kwicana, ibiyobyabwenge, uburaya, ubuzererezi n’ibindi.


text:
Yatangiye acuruza avoka none agiye kugura moto abikesha kumenya gusoma
Uwiringiyimana Dorcella wo mu Murenge wa Huye mu Karere ka Huye, aravuga ko kwiga akuze byamufashije gutangira kwiteza imbere.
Uyu mubyeyi w’imyaka 31 y’amavuko, ufite umugabo n’abana babiri, avuga ko agiye kumara imyaka itanu agannye isomero. Nyuma yo kumara kumenya gusoma, kubara no kwandika ngo yatinyutse kugana amatsinda atangira kwizigama.
Gukorana n’amatsinda ngo byatumye aguza amafaranga ibihumbi 20, atangira ubucuruzi bw’avacoka, none ngo bimaze kumugeza kuri byinshi.
Avuga ko yatangiye arangura avoka z’ibihumbi 2500FRW, akagenda azamuka kugeza ubwo yinjiye mu bucuruzi bw’inyanya ndetse anatangira kuzihinga.
Agira ati “Kutiga n’indwara mbi cyane, ntaramenya gusoma no kwandika nahingaga ibijumba akaba ari byo nkuraho umunyu n’isabune, ariko nabaga n’ahantu habi muri nyakatsi, ariko ubu maze kugera kuri byinshi birimo inzu nziza, naguze ibibanza byinshi, noroye ingurube! Ubu ndi icyitegererezo aho ntuye”.
Uwiringiyimana avuga ko agiye kwegera umugabo we na we akamutinyura akamwigisha, bagafatanya guteza imbere urugo rwabo.
Ati “Mbere njya kwiga umugabo wanjye ntiyabyumvaga, akambwira ngo narasaze ngo ntazi ibyo ndimo. Ariko ntangiye kujya mu itsinda nkazana amafaranga tukayakoresha, abonye dutangiye gutera imbere, ni we wanyibutsaga kujya kwiga”.
Uyu mugore utanga ubuhamya bw’uko yatangiye kwiteza imbere abikesha kumenya gusoma, kubara no kwandika, aravuga ko ateganya kugura moto izajya imwinjiriza amafaranga, ndetse akanarushaho gutekereza ku mishanga migari.
Minisitiri w’Uburinganire n’Iterambere ry’Umuryango, Dr Diane Gashumba, avuga ko ashimira cyane abantu batinyuka bakajya kwiga bakuze, abandi kwitabira iyi gahunda. Asaba ko kandi umubare w’amatsinda warushaho kwiyongera, kuko bigaragara ko ufitiye abaturage benshi akamaro.


text:
Kanda ku ifoto urebe andi mafoto y'abakobwa bashyushye
Kanda hano >>> Reba Abakobwa Bashyushye cyane
Ibibazo by'Amafaranga n'Urukundo
Amafaranga ni kimwe mu bintu bijya bibangamira imibanire y’abantu bakundana. Turebere hamwe uburyo wakwitwara kugira ngo ibibazo by'amafaranga bitabangamira urukundo rwanyu.
1. Mugomba gukora urutonde rw’ibintu bitwara amafaranga
Niba ari umuryango w’umugore, umugabo n’abana bagomba kwicara bakareba ibikenewe mu gihe runaka. Ese abana bakeneye iki? Mu rugo se ni iki kibura? Ikiba gisigaye ni ukugabanya amafaranga bitewe n’ibikemewe cyane kurusha ibindi, aho kuyakoresha uko biboneye.
Iyo abantu benshi bahembwe usanga iyo baguze ibiryo mu rugo bumva bihagije; ubundi ntibarebe ibyo abana bakeneye n’ibindi bikenewe.Iyo ibyo birangiye asigaye bayokoresha uko bishakiye, ukwezi kukazajya gushira nta kintu basigaranye,maze umwiryane n’ubwumvikane buke bigatangira.
Ibi bishatse kuvuga ko ahanini umuryango ukoresha nabi amafaranga usanga nta mahoro awurangwamo, kuko baba bari mu buzima bubakomereye buri umwe yifuza ikintu kandi atari bupfe kukibona. Mu muryango nk’uwo abana ntibaba bavuga, kimwe n’ababyeyi babo, aho buri wese aba ashinja mugenzi we gukoresha amafaranga nabi.
2. Niba ugiye kugura ikintu, banza urebe ko ari cyo gikenewe koko.
Ikintu gikunda kumara amafaranga y’abantu, ni uko usanga bayakoresha mu bintu bidakenewe kandi hari ibikenewe cyane byagombaga gukorwa. Iki kibazo gikunda kugaragara ku bagore cyane, kuko ari bo bakunda kugura ibintu batabanje kureba niba babikeneye koko. Umugore ashora kugura ibintu bibiri bisa kuko yabikunze kandi wenda atari na byo bikenewe, amafaranga akaba yanamushirana ataragura iby’ibanze.


text:
Ibintu utari uzi kuri WhatsApp
Porogaramu ya WhatsApp niyo ikoreshwa cyane kurusha izindi, ikoreshwa n’abantu barenga miriyari imwe. Burigihe iyi porogaramu ihora yongerwamo ibintu bishyashya bituma ikomeza kwigarurira imitima y’abantu benshi. Ese ni ibiki byahindutse cyangwa byongewe muri porogaramu ya WhatsApp ugakwiye kuba uzi?
Waba ukoresha WhatsApp nk’akazi cyangwa mu buryo busanzwe hari ibintu biri muri iyo porogaramu wagakwiye kuba uzi kandi ukabikoresha bikakugirira umumaro mu buzima bwawe bwaburi munsi. Twaguteguriye udushya n’udukoryo wasanga muri porogaramu yawe ya WhatsApp.
Gira abo uhisha kubona ibintu washize status
Soma ubutumwa woherejwe hatagiyeho twatuvi twubururu
Gusiba ubutumwa umaze kohereza
Gusoma Ubutumwa bwasibwe.
Ohereza ibintu bivuye kuri mudasobwa kuri telefone yawe ukoresheje whatApp
Guhindura nomero ukoresha kuri whatsApp ntubure ubutumwa bwawe.
Bika ubutumwa bwa whatsApp kuburyo buzakorohera kububona ubutaha.
Facebook Page yacu hanyuma ukande Like uzajye ubona amakuru ubashe no kwiga byinshi ku ikoranabuhanga.: Nyereka Official Fcebook page
Gira abo uhisha kubona ibintu washize status
Status ni hamwe dushyira amafoto cyangwa amagambo dushakako abantu bose batunze nomero zacu babona. Ubu ni uburyo ushobora kugira bamwe ukumira kuzajya babona ibintu washyize status.
Jya kuri whatsApp setting
Kanda ahanditse “Account”
Kanda ahanditse “Privacy”
Noneho kanda ahanditse “Status”
Bwanyuma. Noneho urabona aho guhitamo ukurikije amahitamo wagira, ariko kanda ahanditse “My contacts except”
Ubundi abantu uashakako batazajya babona status yawe ubashireho utumenyetso ubundi wemeze
Ushora guhitamo “Only share with” niba ushakako status yawe izajya ibonwa nabantu bakeya wahisemo. Ukandaho maze ukemeza abazajya babona status yawe.
Soma ubutumwa woherejwe hatagiyeho twatuvi twubururu
Niba ushaka gusoma ubutumwa wohererejwe ariko nyiri kubwohereza ntamenyeko wabusomye; aha hari inzira ebyiri(2) wabikoramo.
1. Jya kuri settings >> Account >> Privacy >> uncheck Read Receipts, hanyuma akavi kari mukadirishya ugakuremo. Ariko umenyeko nubikora gutya nawe utazajya umenya niba basomye ubutumwa bwawe(Mbese ntabwo twatuvi tukwerekako yagezeyo tuzajya duhinduka ubururu)
Uburyo bwa kabiri, Ni ugufungura interinet ukareka ubutumwa bukaza ariko ukirinda kubusoma, bwamara kuza bwose, ugafunga interineti ubundi ukagenda ukabusoma. Icyo gihe nyiri kohereza ubutumwa ntabwo abona twatuvi tubiri twahindutse ubururu kandi wowe ubwo wohereje ntakibazo ushobora kubonako yabusomye.
Gusiba ubutumwa umaze kohereza
Akenshi hari ighihe twibeshya tukoherereza abantu ubutumwa butari bubagenewe; ubu ushobora gusiba ubutumwa wari wibeshye ukohereza umuntu utariwe. Wemererwa gusiba ubwo butumwa mugihe kitageze ku minota 7 umaze kubwohereza
Kanda kubutumwa ushaka gusiba ugumisheho akanya gato hafunguke akantu kanditseho “Delete message?” Hanyuma ukande ahanditse “Delete for Everyone”.
Gusoma Ubutumwa bwasibwe.
Twababwiyeko ushobora gusiba ubutumwa woherereje umuntu butamugenewe, ariko hari n’ubundi buryo bwo gusoma ubutumwa wohererejwe ariko bukaba bwasibwe. Kugira ngo bishoboke biragusaba kuba ufite porogaramu yitwa “ notification log app". Iyi porogara ibika ubutumwa bwose bwohererejwe kuri whatsApp uka ubasha nokubusoma.
Ohereza ibintu bivuye kuri mudasobwa kuri telefone yawe ukoresheje whatApp
Kenshi twohereza ibintu dukoresheje umugozi bita USB. Ariko se wabigenza ute uramutse utawufite?
Dore icyo wakora kugirango ubashe kubona ibyobintu byawe kuri telefone.
Nomero ukoresha kuri whatsApp yawe yibike (save or Add contact) muri telefone yawe. Jya kuri whatsApp urebe muri contact nayo urayibonako iri kuri whatsApp hanyuma wiyandikire.
Hanyuma jya kuri mudasobwa yawe, muri browser yawe ujye kuri “whatsapp web”. Ufungure whatsApp muri mudasobwa yawe.
Jya kuri yanomero yawe muri mudasobwa wamaze kwiyandkiraho ubutumwa, hanyuma woherezeho ibintu ushaka gushira kuri telefone yawe. Hanyuma nibimara kugenda, fungura whatsapp muri telefoni yawe, hanyuma ubibone.
Guhindura nomero ukoresha kuri whatsApp ntubure ubutumwa bwawe.
Ushobora kuba nomero wakoresheje ufungura WhatsApp utakiyikoresha cyangwa wifuza kuyihindura dore uko wabigenza.
Jya kuri setting >> Account >> change number. Hanyuma wandikemo iyo ushaka gukoresha ubu.
Bika ubutumwa bwa whatsApp kuburyo buzakorohera kububona ubutaha.
Kanda kubutumwa ugumisheho aho buri hahindure ibara( kora select y’ubutumwa) hanyuma ukande ku inyenyeri iri hejuru.
Ushobora kububona uje ku intangiriro ya whatsApp ugakanda ahari ubudomo butatu ubundi ukareba ahanditse “Starred messages”Siga ubutumwa bwawe cyangwa icyo ushaka ko twakugezaho ubutaha.
1,565 Views
Comment
Others' Comments
-
francoise
Leave a comment here...urakozecyane
-
MuhayimanaDenyse
Njyewe ndashaka kumenya uburyo message za watsap zumuntu nshaka nfitiye numero zajya zinyuraho
Other Posts
Commissions
Our ServicesKwamamaza
Kwigisha
Amakuru
Kugurisha
Imyidagaduro
Arts Promotion
Web Design
Electronics Projects
Technician Workers
Twandikire
ContactsEmail:
info@nyereka.com
Management:
0780690502
0727806842


text:
Ni ubukangurambaga bwakorewe mu turere umunani mu gihugu hose, turimo Muhanga, Huye, Rusizi, Rubavu, Musanze, Kayonza, Nyagatare na Ngoma. Itsinda ry’abakozi ba RDB bagendaga bungurana inama n’abikorera bo nkingi ikomeye mu rugendo rw’ iterambere u Rwanda rurimo.
Mu bitekerezo byagiye bitangwa n’abikorera, byagaragaye ko ikibazo cy’imyumvire gifite uruhare runini mu mitangire mibi ya serivisi ndetse no mu kuyihabwa ubwabyo.
Uru rugendo mu gihugu hose rwaranzwe n’ibikorwa birimo kwigisha abaturage ibijyanye na serivisi nziza n’imbi no kumenya uburenganzira bwabo mu nzego zose.
Umuyobozi ushinzwe imiyoborere myiza mu Karere ka Nyarugenge, Rwamucyo Séverin, yibukije imbaga y’abacuruzi n’abakorera mu gace ka Nyabugogo ko serivisi zose zitangwa n’ubuyobozi bwite bwa leta ziba zizwi kandi zanditse, bityo nta mpamvu yatuma umuntu ugiye kuyisaba atinzwa cyangwa agasabwa ikiguzi kandi ayemerewe n’amategeko.
Ubu bukangurambaga bwaberaga ahateraniye abantu benshi, bukarangwa n’umuziki n’ibihembo bisusurutsa ababwitabiriye. Byagiye bihuruza imbaga aho byazengurukaga hose, kuri uyu wa Kane bukaba bwakomereje mu Mujyi wa Kigali ari naho bwasorejwe.
Gahunda NaYombi I yatangijwe mu 2012 igamije gushishikariza abantu b’ingeri zose kunoza serivisi batanga. RDB ivuga ko “NaYombi II yaziye igihe kuko yibutsaga Abanyarwanda kuvuga Oya mu gihe bakiriwe nabi, kandi bakabigaragaza kugira ngo dufatanye kubaka umuco mwiza wo kwakirana urugwiro abaguzi bose.”
Perezida Paul Kagame aheruka kuvuga ko imitangire ya serivisi ari ikintu Abanyarwanda bakwiye gukangukira, bakagira n’ubutwari bwo kunenga aho badahawe serivisi nziza.
Mu nama ya 14 y’Umushyikirano yabaye mu Ukuboza 2016 yagize ati “Ndavuga ku batanga serivisi n’abazihabwa, iyo ukorerwa ikintu akenshi uba uri bunishyure umuntu akakiguha uko ashatse kose, uko giteye uko ariko kose ukakira ukishyura ukagenda uba ufite ikibazo nawe.”
Muri uwo mwaka, ibipimo bigaragaza uko imiyoborere mu Rwanda yari ihagaze, Governance Scorecard, byerekanye ko urwego rw’umutekano n’ituze rusange rwaje ku isonga n’amanota 92.62% avuye kuri 91.6% mu 2014, urwego rw’imitangire ya Serivisi rugira amanota ari hasi ugereranyije n’ibindi, angana na 72.93% mu gihe mu 2014 yari 72.00%.


text:
Ubwiherero muri santere ya Kidaho ni ingume
Abakorera n’abagenda muri santere ya Kidaho iri muri Burera babangamiwe nuko iyo santere itagira ubwiherero rusange kandi ihoramo urujya n’uruza rw’abantu.
Santere ya Kidaho iherereye mu murenge wa Cyanika, mu bilometero nka bitanu uvuye ku mupaka uhuza u Rwanda na Uganda.
Ni santere izwiho ubucuruzi butuma ihorana urujya n’uruza rw’abantu. Ibyo byatumye ubuyobozi bw’akarere ka Burera bufata umwanzuro wo kuzayigira umwe mu migi itatu igize ako karere.
Abakorera n’abagenda muri iyo santere bahamya ko kuba itagira ubwiherero rusange bigayitse kuko bituma igira umwanda kandi bitari bikwiye.
Abashatse aho kwiherera ntibatinya kujya inyuma y’amazu cyangwa mu bisambu bihari; nkuko Nsengiyumva Jean Paul utuye mu Kidaho, abisobanura.
Agira ati “Birabangamye cyane kuko ubona hano harimo ibikorwa by’ubucuruzi bitandukanye. Ibyo rero bituma abantu babura aho biherera rimwe na rimwe ugasanga baragenda bakinga ku nzu cyangwa akagenda akicyinga ku giti.
Ugasanga barimo kwanduza hano muri santere, mbona ikintu gishobora kubicemura aruko habamo byibuze ubwiherero rusange bubiri.”
Mugenzi we witwa Nyiransabimana Clementine asobanura ko babangamirwa n’abantu bihengeka ku mazu yabo kuko bahasiga bikabarushya kuwuhakura.
Agira ati “Biratubangamira kuko nkiyo aje akihengeka hano nitwe birusha kubihakura kandi uretse kuturushya nkiyo imvura iguye amazi aruzura kuburyo agera no mu mazu y’abantu urumva ko ari imyanda.”
Habyarimana Jean Baptiste, umuyobozi w’Akarere ka Burera wungirije ushinzwe imibereho myiza y’abaturage, avuga ko icyo kibazo bakigaragarijwe n’abaturage.
Agira ati “Hari uburyo duteganya twagikemura mu buryo bwihuse. Hari ubwiherero buhari dushobora guhindura tukubaka ‘fosse septique’(icyibo cyakira imyaka) inyuma kuburyo icyo kibazo twaba tugikemuye.”
Akomeza avuga ko bateganya kuzaganira n’abahakorera ubucuruzi kugira ngo bazahubake ubwiherero rusange buzakemura ikibazo kuburyo burambye.
Dukurikire ukanda kuri Like
Ibitekerezo ( 2 )
iki kibazo kiziye igihe kandi uko abahacururiza babigaragaje Niko ikibazo giteye! Akarere ka Burera nigashake mu maguru yihuse uko iki kibazo cyakemuka Kuko buriya birimo gutuma abaturage bandura indwara ziterwa n’umwanda.Bidakemuwe vuba wasanga n’icyorezo cya macinya cg choléra cyitereyemo da!
Mwisubireho kuko murakabije kabisa suko mwabuze gufata umwanzuro ukwiye nkabantu Musobanutse murigusebya akarere kanyu niyo centre Kidaho na Gitare mugira umwanda kweli


text:
Sebeya imenyereweho kuzura igateza umwuzure mu baturage yatangiye gutunganywa
Umugezi wa Sebeya umenyereweho kuzura ugasenyera abaturage watangiye gukorerwa inzira ndetse no no gushyirwaho inkuta zituma itongera kuzura ngo yirare mu baturage ibasenyere.
Ibikorwa byo gutunganya uyu mugezi, biri gukorwa n’ Ikigo cy’Igihugu gishinzwe amazi n’amashyamba “RWFA”.
Iki gikorwa cyatangiye gukorwa kizibanda ku kurwanya isuri ijya muri iyi migezi, cyibande ku kongera inzira y’amazi kugirango azajye atemba yisanzuye, hamwe no kubaka inkuta zituma amazi atangiriza abaturage ku mugezi wa Sebeya igihe yuzuye cyane.
Prime Ngabonziza Umuyobozi w’Ikigo cy’Igihugu gishinzwe Amazi n’Amashyamba, avuga ko ibikorwa byo kubungabunga Umugezi wa Sebeya biri gukorwa n’abafatanyabikorwa batandukanye barimo igihugu cy’Ubuholandi binyuze muri Water for Growth Rwanda; aho iyo mirimo uretse Sebeya, izibanda no ku byogogo by’imigezi irimo Nyabarongo, Nyabugogo na Muvumba
Iki kigo kikaba cyaratanze miliyari zigera kuri eshanu, zizifashishwa mu gutunganya ibi bishanga byose no gutunganya iyi migezi, kugira ngo itazongera kuzura igasenyera abaturage.
Umuyobozi w’Akarere ka Rubavu Habyarimana Gilbert, avuga ko umugezi wa sebeya wari umaze guhitana abaturage 7, wangiza amazu 800, aho 33 yasenyutse burundu.
Uherutse kandi no kuzura wirara mu ishuri ry’ubugeni rya Nyundo wangiza byinshi mu bikoresho by’abanyeshuri bahiga, kuburyo byahagurukije Minisiteri ishinzwe kurwanya ibiza Midimar ikaza kubagoboka ibaha ibindi bikoresho.
Uretse gusenyera abaturage, Sebeya kandi ngo yangije ibikorwaremezo birimo imiyoboro y’amazi, ibiraro, ndetse unangiza hegitare z’imyaka 138.5 mu mirenge ya Kanama, Nyakiriba na Nyundo.
Kuyitunganya bizaruhura abaturage kandi bizabafasha kudahangayika igihe imvura iguye, ngo kuko iyo imvura yagwaga abaturage bakukaga imitima bibaza ko ibigiye kubabaho bitoroshye.


text:
Ishyaka FPR-Inkotanyi
Ishyaka FPR-Inkotanyi (FPR mu magambo ahinnye y’igifaransa ; izina mu gifaransa : Front Patriotique Rwandais ) ni ishyaka rya politiki mu Rwanda.
Leta iyobowe na FPR yashyizeho iminsi mikuru – Umunsi w’ Intwari (1 Gashyantare), Umunsi wo kwizera (7 Mata), Umunsi w’ Ubwigenge (1 Nyakanga), Umunsi wo kwibohoza (4 Nyakanga), n’ Umunsi wo gukunda igihugu (1 Ukwakira) – muri gahunda yo gucengeza ubumwe hagati y’ amoko kimwe no guha abayobozi urubuga rwo kwibutsa abanyarwanda ko bagomba kurwanya ingengabitekerezo ya jenoside. Itegekonshinga ryasubiwemo muri 2003 ryaciye imvugo yose yerekeranye n’ amoko (ingingo ya 33) kimwe no guhana umuntu wese uvangura amoko cg upfobya jenoside (ingingo ya 13). FPR kandi yahinduye muri 2006 amazina y’ uturere mu nzengo zose z’ ubutegetsi, kuva ku mirenge kugeza mu ntara, muri gahunda yo gukingira abacitse ku icumu no kubibagiza aho ababo baguye.


text:
Gitifu w’Akarere ka Gakenke yeguye ku mirimo ye
Kansiime James wari umunyamabanga Nshingwabikorwa w’Akarere ka Gakenke yeguye kuri iyo mirimo ku mugoroba wo kuri uyu wa Kabiri tariki 27 Kamena 2017.
Kansiime James yeguye abinyujije mu ibaruwa yandikiye inama Njyanama y’Akarere ka Gakenke asaba kwegura ku bw’impamvu ze bwite.
Ayo makuru yemejwe na Hitimana Telesphore, Perezida w’inama njyanama y’Akarere ka Gakenke, wabwiye Kigali Today ko bari bukore inama idasanzwe ikaba ariyo izemerezwamo iby’ubwegure bwa Kansiime James.
Kansiime James yeguye mu gihe we n’abayobozi bane bakoranaga bakurikiranwe n’ubutabera ku byaha byo gukoresha inyandiko mpimbano no gutanga amasoko mu buryo butubahirije amategeko.
Ibyo ngo babikoze ubwo hubakwaga ikigo nderabuzima cya Minazi kiri mu Karere ka Gakenke.
Dukurikire ukanda kuri Like
Ibitekerezo ( 8 )
Gd!abwo yabanje kubitekerezaho.
nabe aruhutse kdi akomeze gukorerigihugu
ese kombona abayobozi bamwe nabamwe bagenda bikura kumirimo yabo, ese nuko abarinshingano baba barahawe batazizi bazigeramo zikabananira ? cg nuko baba bamaze kubona haribyo bangirije cg banyereje bagatangira guhimba uburyo bwoguhunga kubisobanura? nkumuyobozi w’akarere wegura kubera ngo asinda. Hagakwiye kujya hashyirwaho intore zatojwe neza kurusha izindi ndetse zakiriye namasomo zahawe ubundi bakadufasha kuzamura igihugu cyacu tubarebeyeho.
Mayor wa Nyaruguru nawe azegure kuko ntacyo amariye abaturage azi kuvuga ibyo adakora gusa no gutonesha bamwe.
Uyumugabo nabe aruhutse kuko yabaye imbarutso yo gutuma Akarere kacu kadindira
Nibegure, yenda abashomeri twabona akazi. Gusa bage bakorerwa ubugenzuzi bwimbitse harebwe niba nta mitungu y’igihugu baba bajyanye.


text:
*Ubwinshi bw’amatorero ngo nta kibazo kuko n’abapagani bakiri benshi
Abanyamadini barasaba ‘RGB’ nk’urwego rushinzwe guha ibyangombwa amadini n’amatorero kujya ishishoza cyane kugira ngo hajye hahabwa ibyangombwa ubikwiye, wabyigiye, kandi utavuye mu rindi torero arishenye.
Abanyamadini babisabye mu nama yabahuje na Minisiteri y’ubutegetsi bw’igihugu n’Urwego rw’igihugu rw’imiyoborere.
Aha Prof Shyaka Anastase yanenze amwe mu madini agaragaza imiyoborere mibi n’amakimbirane mu madini, urusaku, inyigisho ziyobya Abanyarwanda, n’ibindi.
Mu byaganiriwe cyane harimo n’Akajagari ngo kanaterwa n’amadini n’amatorero avuka buri munsi, dore ko ngo ubu “Rwanda Governance Board (RGB)” imaze kwandika agera ku bihumbi bibiri (2 000).
Minisitiri w’Ubutegetsi bw’igihugu Francis Kaboneka yavuze ko Leta itazakomeza kurebera abantu batangira amadini bashyize hamwe ariko batangira kubona amaturo atubutse bagashwana, bigatuma bamwe bajya gushinga amadini mashya.
Kwandika amashya ngo byitonderwe
Abayobozi b’amadini n’amatorero batandukanye, bagaragaje ko batishimiye akajagari mu madini ndetse basaba RGB kujya yitonda mu guha ibyangobwa abafungura amadini mashya.
Bimwe mu bafashe ijambo kuri iyi ngingo, basabye ko RGB yajya ibaza umuntu ugiye gufungura idini inyandiko zigaragaza ubushobozi, izi ngo zava mu itorero yasengeragamo ndetse n’ikigaragaza ko yabyize.
Bishop Rutayigirwa Denys yavuze ko ubwinshi bw’amatorero nta kibazo kuko n’abapagani bakiri benshi, ariko hari ibyo anasaba RGB.
Ati “ RGB yakagombye kubaza ubuhamya niba {ushinze itorero} nta handi yasengeye, akaba ntaho avuye ashenye itorero akajya gushinga irindi kubera ko yumva ngo afite impano,…habeho inyandiko imutangira ubuhamya y’aho avuye.”
Bishop Rutayigirwa yavuze ko byaba byiza amatorero agize ikiyahuza “umbrella/umutaka” ku buryo n’ugiye gutangira itorero aba azwi kandi afite abamutangira ubuhamya.
Prof Shyaka Anastase yavuze ko ibi byifuzo byose bizitabwaho mu itegeko rishya rigenga amadini n’amatorero riri kuvugururwa kandi ngo ibitekerezo baracyabyakira.
Ati “Muravuga muti nta muntu uvura atari umuganga, ntawigisha atari mwarimu,…umuntu ugiye kuvura roho niwe udakeneye kugira ubumenyi? Mu mabwiriza n’amategeko nk’uko mubyifuza iki kizagaruka, uyu nawo ni umwuga usaba ubumenyi kandi hari aho babyigisha.”
Ikindi Prof Shyaka yavuze ko bazitaho cyo ngo kizajya kinajyanwa mu butabera ni abayobora amadini n’amatorero bakanyereza imitungo yayo, bwacya bakajya gusaba gufungura andi madini.
Venuste KAMANZI
UMUSEKE.RW


text:
Mu giterane cyo kuramya no guhimbaza Imana cyabaye mu mpera z’icyumweru dusoje,Urubyiruko rw’itorero Angilikani mu Rwanda Diyoseze ya Butare rwakanguriye bagenzi babo kurushaho gukorera Imana mu minsi y’ubusore bwabo kandi bagifite imbara.
Ni igitaramo cyiswe "White overnight" cyitabiriwe n’urubyiruko rwo mu matorero atandukanye akorera mu mujyi wa Huye.
Himbaza Augustin, umuyobozi w’urubyiruko muri Catederali ya Saint Paul yasabye urubyiruko guhaguruka bagakorera Imana n’imbaraga zabo zose,kuko urubyiruko arirwo mbaraga z’itorero n’igihugu muri rusange.
Ati:"Urubyiruko nitwe tuzahindura amateka tugakora byinshi byiza tukiri abasore,nitwe tugomba kwegera urundi rubyiruko bagenzi bacu,tukababwira inzira nziza yo kunyuramo no kwirinda ibyaha birimo n’ibiyobyabwenge byibasiye urubyiruko."
Bamwe mu rubyiruko bitabiriye igitaramo cy’ijoro ryo guhimbaza Imana bavuga ko guhurira hamwe bakigishwa ijambo ry’Imana,bibafasha gukura mu buryo bw’umwuka ndetse no kwirinda ibyaha bimwe byiganje mu rubyiruko , bikabaha kubaho mu buzima bufite icyerekezo.
Musoni Olivier,umwe mu rubyiruko rwitabiriye iki gitaramo cyo guhimbaza Imana avuga ko hari aho cyamukuye naho kimugejeje kuko yize byinshi byongera kumusubizamo imbaraga zo gukorera Imana akiri muto kandi agifite imbaraga.
Ati:"Ubu bamwe mu rubyiruko baraye mu tubyiniro abandi buracya basinze ndetse bamwe banishore mu bibi,ariko jye mfite ijambo rinyobora inzira ngomba gucamo."
Pastor Nizigiyumukiza Phenias waganirije urubyiruko ku ndanganyamatsiko yateguwe,yasabye uru rubyiruko gukora hakiri kare kuko aribo mbaraga z’itorero n’igihugu muri rusange.


text:
Ku gicamunsi cyo kuri uyu wa 11 Werurwe 2018 ,Guverineri w'Intara y'Amajyepfo Mureshyankwano yihanganishije abaturage babuze abavandimwe , inshuti, n'ababyeyi bakubiswe n'inkuba ubwo bari mu rusengero rw'Abavantisiti mu murenge wa Nyabimata.
Ubutumwa bwo kwihanganisha aba baturage Guverineri yabutanze ubwo yifatanyaga n'abaturage mu masengesho no gushyingura abaturage 16 bakubiswe n'inkuba.
Mureshyankwano yagize ati" Twifatanyije n'abaturage babuze ababo . Ababuze abana, ababuze ababyeyi , ababuze abavandimwe n'inshuti mwese mwihangane . Abana babuze ababyeyi muzabaho Imana ntizabura uko ibigenza kugira ngo mubeho.,"
Uyu muyobozi yakomeje avugako Leta ikunda abaturage kandi ko izakomeza guharanira icyatuma bagira ubuzima bwiza anashimira abaturage n'inzego zitandukanye zagize uruhare mu gutabara abaturage.
Uretse abaturage 16 bitabye Imana, abenshi mubo bari kumwe nabo muri rusengero bajyanywe ku bitaro bya Munini , ku kigo nderabuzima cya Muganza na Nyabimata basubiye mu ngo zabo n'abakiri mu bitaro ngo hari icyizere ko nabo bakira.
Umuhango wo gushyingura witabiriwe kandi n'Umuyobozi mu kuru w'ikeragutabara ku rwego rw'Intara y'amajyepfo, Umuyobozi wa Polisi mu Ntara y'Amajyepfo, Umuyobozi w'Akarere ka Nyaruguru,Umuyobozi w'Akarere Wungirije, Abayobozi b'Abadivantisiti ku rwego rw'Inatara y'Amajyepfo n'abahagarariye amadini n'amatorero akorera mu Karere ka Nyaruguru.
Ndungutse Jean Fidele.


text:
Santire ya Kibyagira iri mu murenge wa Uwinkingi mu karere ka Nyamagabe,intara y’Amajyepfo. Kuhagera ubanza gusohoka pariki ya Nyungwe ugakomeza mu murenge wa Kitabi ukarasukira muri iyi santire ari na yo yubatswemo ibiro by’umurenge wa Uwinkingi.
Ucyumva izina Kibyagira bituma wibaza aho iri zina ryakomotse. Iyo uganiriye n’abahatuye bakubwira ko, Ubundi hafi y’iyi centre hahoze iriba ryitwa Kunyu ndetse n’uyu munsi riracyahari.
Inka zivuye imihanda yose mu bice by’uturere twa Nyamagabe na Nyaruguru muri iki gihe (byahoze byitwa mu Bunyambiriri) zazaga gushoka iri riba rya Kunyu,maze zataha zikaruhukira kuri iyi centre uretse ko ngo hari n’ubwatsi buryoheye inka.Uko kuhamara umwanya utari muto zihabyagiye,ni byo byatumye bahita Kibyagira.
Iriba rya Kunyu ryanatumye aha hitwa Kibyagira n’ubu riracyahari.Icyakora abaturage ntibemerewe kurishoramo nk’uko hambere byari biri,ahubwo icyo bemererwa ni ukujya kurivoma bakazanira inka zabo.Nyamara,ngo ibyo ntibibahagije ,ngo bakumbuye kuhashora inka zabo ni na cyo cyifuzo.
Umwe mubasaza uvuga ko yahavukiye aragira ati“Nitwa Ntegeyimihigo Vedaste, navukiye muri aka gace, nkurikije ibyo nzi mu mateka navuga ko hano haruguru gake mbega, niho abatware bari bacumbitse, habaga umutware witwa Ruvebana, bakundaga gushora inka kubera hari heza, inka zava iriya ku iriba zikaza zikahabyagira.”
Ubu, Kibyagira ni izina rya kamwe mu tugari tw’umurenge wa Uwinkingi,naho uko ubuyobozi bubivuga iriba rya Kunyu ryo riri mu nzira yo guhinduka ahantu nyaburanga.


text:
INKURU ZAMAMAZA
Ubu ushobora kugura Igazeti ya Leta ikanakugeraho byose mu buryo bukoroheye
Mu rwego rwo kunoza serivisi no kwihutisha ikoranabuhanga, Serivisi za Minisiitiri w’Intebe zibinyujije mu ishami rishinzwe igazeti ya Leta zabashyiriyeho uburyo bushya bwo kugura no gushyikirizwa igazeti ya leta umuntu atarinze kuza ku biro kuyifata ahubwo agahita ayishyikirizwa kuri aderesi yatanze, ibi bikorwa binyuze ku rubuga rwitwa Irembo.
Ubusanzwe abantu baguraga igazeti babanje kwishyura kuri banki bakabona kuza kuyifata kuri Primature ariko noneho umuntu azajya anyura ku rubuga: www.irembo.gov.rw yuzuze agaragaza igazeti ashaka, umubare wazo, aderesi ye, noneho yishyure akoresheje uburyo bwategenyijwe ubundi igazeti yasabye azajya ayishyikirizwa kuri aderesi yatanze.
Igazeti ya Leta yatangiye gusohoka mu 1962 ni igitabo gisohokamo inyandiko zitandukanye zisohorwa na Guverinoma y’u Rwanda harimo amategeko, n’amateka atandukanye ndetse n’izindi nyandiko. Iki gitabo gisohoka buri munsi wa mbere w’icyumweru ndetse n’ikindi gihe bibaye ngombwa bitewe n’ubwihutirwe bw’ibigomba gusohokamo.
Igazeti ishobora kugurwa ari imwe imwe cyangwa hagakorwa ifatabuguzi ry’umwaka aho uwarikoze ahabwa umubare w’igazeti yasabye kujya ahabwa buri gihe uko isohotse.
Ibiciro by’igazeti
Kugira ngo igazeti igezwe ku muntu wayisabye mu mujyi wa Kigali bizajya bitwara amafaranga 500 yiyongera ku giciro cyayo gisanzwe ndetse na 700 ku bari hanze y’umujyi wa Kigali.
Ubusanzwe igazeti imwe itarengeje paji 150 igura amafaranga y’u Rwanda 2000 naho iri hagati ya paji 151 na 300 igurwa ibihumbi 3000 mu gihe iri hejuru ya paji 300 yo igura ibihumbi 6000.
Ibiciro byo guhabwa igazeti mu gihe cy’umwaka
Mu Rwanda ni 120,000 ku igazeti ahwanye n’ibihumbi 100 hiyongeraho ibihumbi makumyabiri yo kuyigeza kuri nyirayo binyuze mu I posita
Mu bihugu duhana umupaka ni ibihumbi ijana na mirongo itanu (150,000FRW) akaba ari ibihumbi ijana hakiyongeraho ibihumbi 50 byo kuyigushyikiriza binyuze mu I posita
Mu bindi bihugu bya Afurika ni ibihumbi 180,000 birimo 100 y’igazeti n’ibihumbi 80 byo kuyishyikiriza nyirayo binyuze mu iposita
Mu bihugu bw’uburayi igiciro cy’ifatabuguzi ni ibihumbi 200,000frw bingana n’ibihumbi 100 by’igazeti ndetse n’ibihumbi 100,000frw byo kuyigeza kuri nyirayo binyuze mu I posita
Muri Amerika na Aziya ni ibihumbi 230,000 frw birimo 100,000frw y’igazeti na 230,000frw yo kubikugezaho
Muri oseyanjiya ni ibihumbi 250,000frw birimo 100,000frw y’igazeti n’ibihumbi 150 byo kuyikugezaho.
Ni nde wemerewe kugura I Gazeti ya Leta
Buri muntu wese yemerewe kugura Igazeti ya Leta bitewe n’icyo ashaka gusomamo ariko cyane cyane ibigo bya Leta, abikorera ku giti cyabo, imiryango itagengwa na Leta, ibigo byigisha cyangwa amashuri ndetse n’umuturage ku giti cye.


text:
Abaturage bo mu Karere ka Karongi bahurije hamwe ubutaka bagahinga Ibitunguru nk’igihingwa bategetswe, baravuga ko babuze isoko ry’umusaruro wabo.
Hirya no hino mu Rwanda buri karere n’umurenge bafite ibihingwa bagomba guhinga.
Mu murenge wa Rubengera ho bahinga ibitunguru bakabisimburanya n’ibishyimbo.
Abaturage bavuga ko babuze isoko ry’umusaruro wabo kuko ibitunguru byerera rimwe bakabura abaguzi babyo.
Bamwe mu bo twaganiriye bagira bati:"Imbogamizi duhura nayo,ni iyo guhuza ubutaka hagahingwa igihingwa kimwe. Nk’ubuduhinga ibitunguru, twagera ku isoko rikazamba ugasanga ibiciro byaguye,amafaranga abantu bashoyemo rimwe na rimwe ntagaruke.“
Basaba ko muri ubu buryo bwo guhuriza hamwe ubutaka,batajya bategekwa guhingwa igihingwa kimwe kuri bose.
”Twasabaga ko bamwe baba bafite ibyo bari guhinga,abandi bahinga ibindi ariko ntiduhinge igihingwa kimwe,kugira ngo bamwe bazagurire abandi.Nk’ubu batwemereye guhinga ibigori,nk’ibigori bivomereye bigira amafaranga, abandi bagahinga intoryi,bityo byatuma amafaranga aboneka.”
Kuri iki kibazo ,Minisitiri w’ubuhinzi n’ubworozi Mukeshimana Gerardine,asanga igisubizo ari ukuyoboka za koperative kuko ngo ari bwo byakoroha gushaka amasoko.
Minisitiri Mukeshimana ati:”Ikintu cyitwa koperative iyo gikozwe neza gikemura ibibazo byinshi cyane,bigishwa uburyo bwo gushaka amasoko,bagira imyumvire izamutse,nk’ubungubu bambwiraga y’uko bacuruza ahangaha i Kigali,iyo ari koperative ifite imbaraga ntago bashobora guhura n’ikibazo cyo kubura isoko,aha biba bihari wenda i Bugesera nta bihari, uburyo bwo gushaka amasoko biterwa n’ubujijuke koperative ziba zifite ntabwo wavuga ko ari ikibazo kiba gikomeye cyane.”
Gahunda yo guhuza ubutaka yemejwe n’Inama y’Abaminisitiri yo kuwa 14 Nzeli 2007 mu rwego rwo kugera ku ntego z’icyerecyezo 2020, itangira gushyirwa mu bikorwa mu gihembwe cy’ihinga cya 2008 A (Nzeli 2007) ishingiye ku nkingi zirimo guhuza ubutaka bugahingwaho igihingwa kimwe cyatoranyijwe kandi kiberanye n’Akarere, kugeza inyongeramusaruro za ngombwa (imbuto nziza z’indobanure n’ifumbire mvaruganda) ku bahinzi, kwegereza abahinzi serivisi z’iyamamazabuhinzi, guteza imbere gahunda yo kuhira no gukoresha imashini mu buhinzi, gufata neza no kongerera agaciro umusaruro.
Gahunda y’imbaturabukungu mu by’ubuhinzi ya 2007 yasabye abahinzi mu Rwanda guhuza ubutaka no guhinga igihingwa kimwe ahagenwe ngo byongere umusaruro wabo. Ni gahunda itarahise yakirwa kuko abantu bari bamenyereye buri wese kwimenyera ahe akahahinga uko ashaka. Nubwo ivugwaho kuba yarazamuye umusaruro , abahinzi baracyagaragaza imbogamizi zirimo izo kubura isoko,bamwe kubuzwa guhinga ibihingwa ngandurarugo,[ibyo bakavuga ko bibateza inzara] n’ibindi.
Mukundente J Bernard
Twitter//jmukundente


text:
The Netherlands gives Rwanda €20M for justice, despite criticism
The Netherlands has signed with Rwanda a €20 million grant to assist the country construct a specialized court for genocide crimes. The funds are in line with the Netherlands support for creating a strong More...
Rulindo: abayobozi b’akarere barishimira ubufatanye bw’abafatanyabikorwa mu iterambere.
Abafatanyabikorwa b’akarere ka Rulindo, ni bamwe mu bafasha ubuyobozi bw’akarere kugera kuri byinshi bijyanye n’iterambere, ubukungu, imibereho myiza n’ibindi byinshi bifasha ubuyobozi More...
Gicumbi – Gusinyana imihigo n’abakuru b’imidugudu ngo bibafasha gukorera ku ntego
Umunyamabanga nshingwabikorwa w’umurenge arimo asinyana n’umuybozi w’umudugudu Guhiga umihigo imbere y’inzego z’ubuyobozi ngo bifasha abayihize gukorera ku ntego no guhigura ibyo More...
Nyamasheke: Abana barasaba uburyo bwo guhuriza hamwe ibihangano bazajyana mu nama y’igihugu y’abana
Abana bo mu karere ka Nyamasheke bahagararira abandi bana mu nama nkuru y’igihugu y’abana, bavuga ko batabona uburyo  bategura ibihangano bazasangiza abandi bana mu rwego rw’igihugu, mu More...
Nyagihanga: Mu kwezi kw’imiyoborere myiza bishimiye ibyo bamaze kugeraho
Niyinbizi Jean Claude Umuyobozi w’Umurenge wa Nyagihanga  Mu gihe Ukwezi kwahariwe imiyoborere myiza kugenda gusozwa hirya no hino mu gihugu, abaturage bo mu mu murenge wa Nyagihanga mu karere ka Gatsibo, More...
Nyamasheke: Abayobozi n’abaturage barasabwa kongera ingufu mu gukora amarondo
Abitabiriye inama y’umutekano Ubuyobozi bw’akarere ka Nyamasheke buratangaza ko hagikenewe imbaraga nyinshi mu gukaza amarondo, abayobozi bakagira uruhare rugaragara mu gufasha abaturage kutadohoka More...
Séoul : Kagame et  Park veulent étendre les liens politiques et économiques entre le Rwanda et la Corée du Sud
Le Président de la Corée du Sud, Park Geun-hye et son homologue du Rwanda, Paul Kagame Le Président Paul Kagame a été reçu le 29/10/2014 à Séoul par son homologue Park Geun-hye de la More...
Kivu: Abahoze ari Local Defence bahawe ibyemezo by’ishimwe
Abahoze babarizwa mu mutwe wacungaga umutekano w’abaturage witwa Local Defence bo mu murenge wa Kivu mu karereka Nyaruguru bahawe ibyemezo by’ishimwe, bashimirwa uburyo bafashije mu gucunga umutekano. Aba More...
Rusizi: Abaturage bigishijwe uburyo bwo kwirinda no kurwanya inkongi z’umuriro
Mu gihe mu minsi ishize hamwe na hamwe mu gihugu nko mu magereza no mu mazu y’ubucuruzi hagiye hibasirwa  n’inkongi z’umuriro , Abaturage bo mu karere ka Rusizi baboneka mu nzego zitandukanye More...
Rutsiro: Abafatanyabikorwa bagaragarijwe imihigo akarere kihaye
Kuri uyu wa kane tariki ya 23/10/2014 habaye inama yahuje ubuyobozi bw’akarere n’abafatanyabikorwa bibumbiye hamwe JAF Komezimihigo Rutsiro (Joint Action Forum), akarere kabamurikira imihigo bihaye More...


text:
Iki gitaramo cyateguwe n’iri shuri cyibanze cyane ku muco gakondo no ku mbyino. Abanyeshuri wabonaga biteguye cyane kandi ibyo bakora babikunze. Bigitangira, hakinwe amakinamico, yakurikiwe n’imbyino zamaze umwanya utari muto abasore n’inkumi bagorora umubyimba biratinda.
Umuyobozi wa G.S Camp Kigali
Abanyeshuri bari bitabiriye iki gikorwa cyabo ari benshi cyane ndetse bari bashyigikiye bagenzi babo mu buryo bukomeye ubona bafana cyane. Nyuma y’imbyino hakurikiyeho kwerekana imideli ariko hibanzwe ku muco gakondo aho aba banyeshuri bari batoranyije ukina ari umwami ndetse n’umwamikazi bari bagaragiwe n’abandi banti batandukanye harimo umukobwa uha abana bato amata.
Miss Guelda niwe wari umushyitsi mukuru muri iki gitaramo
Shimwa Guelda wabaye nyampinga w’umuco wa 2017 yashimiye cyane ubuyobozi bw’iri shuri bwamutumiye ndetse abashimira kuba baratekereje igikorwa nk’iki gishishikariza abana gukunda umuco, asaba abanyeshuri gukomera ku muco nyarwanda no kudakururwa n’iby’ubu ngo biyibagize gakondo yabo.
Andi mafoto:
Guelda yacinye akadiho abanyeshuri baratangara
Abasore b'ibigango bo muri Camp Kigali bari babukereye
Aba nibo bakinnye ari umwami n'umwamikazi
Byari biryoheye ijisho
Duelda aganiriza abanyeshuri ba G.S Camp Kigali
Amafoto: IHORINDEBA Lewis/ Inyarwanda


text:
Ikawa
Ikawa (izina ry’ubumenyi mu kilatini Coffea) ni igiti
Ikawa yageze mu Rwanda ahagana mu mwaka wa 1900, ariko ubushakashatsi kuri iki gihingwa bwatangiye mu mwaka 1930 ubwo hageragezwaga imbuto zitandukanye z’ikawa zivuye muri Mulungu (Repubulika Iharanira Demokarasi ya Kongo).
Ikawa ubu ifata umwanya wa kabiri mu bihingwa nyuma y’icyayi mu kwinjiza amadovize ariko ihura n’ibibazo by’ibyonnyi n’indwara, uburyo bwo guhinga budatunganye n’imbuto zidafite umusaruro uhagije.
Kunywa ikawa bigira rukuruzi yo gutera kanseri yo mu ruhago, yo mu mabere, cyangwa ibiturugunyu (tumeur) ni utubyimba tubanziriza kanseri.
Contents
Ikawa na Indwara ya diyabeteEdit
N'ubwo abantu benshi usanga batinya ikawa kubera ko izamura umuvuduko w'amaraso, habayeho ubushakashatsi bwakozwe mu gihe cy'imyaka 18 ku bagore 1361 bafite imyaka iri hagati ya 39 na 65 banywaga ikawa, maze basanga 74 bararwaye indwara ya diyabete. Baje gusanga ikawa ifasha mu kwirinda diyabete kuri 45% ku banywa uturahuri (tasses) 3 cyangwa 4 ku munsi, kuri 61% abanywa uturahuri 5-6 ku munsi, naho abanywa uturahuri 7 ku munsi ikabarinda kuri 52%. Bikaba bigaragara ko abanywa uturahuri 5 cyangwa 6 aribo barindwa ku kigero cyo hejuru.
Mu bundi bushakashatsi bwa études sur la santé des infirmières bwakozwe ku bantu benshi, barimo abagabo 41234 n`abagore 84200 batarwaye yaba diyabete, yaba kanseri cyangwa se n'indwara z'umutima, bagiye bareba uburyo banywamo ikawa nyuma y'imyaka ibiri na nyuma y'ine. Nyuma abarwaye diyabete bari abagabo 1333, n'abagore 4085. Aho naho bamenye ko caféine iboneka mu ikawa ifite uruhare mu kurinda indwara ya diyabete, yaba ku bagore cyangwa se no ku bagabo.
Bakaba banavuga ko ari byiza ku bamaze kurwara diyabete kunywa ikawa kuko ifasha mu bijyanye n'uko umubiri wakira umusemburo wa insuline ndeste n`uburyo umubiri wihanganira glucose. Igisigaye ku bashakashatsi akaba ari ukumenya buryo ki irinda iyo ndwara. Gusa ni ngombwa kwirinda gukabya, nta kurenza uturahure 5 cyangwa 6 ku munsi![1]


text:
Umuhanzi nyarwanda Murwanashyaka Isaac uzwi kukabyiniro ka MK Isacco ni umunyarwanda utuye ndetse akaba ukorera umuziki we mu gihugu cy’u Bufaransa kurubu arishimira intambwe idasanzwe amaze gutera murugendo rwe rwa muzika ndetse ko kurubu afite ibikorwa byinshi bitandukanye ahishiye abakunda umuziki we bose.
Mk ,Isacco ubusanzwe n’ umuhanzi nyarwanda wamenyekanye mundirimbo zitandukanye hano mu Rwanda zirimo Nonaha ,Mfasha Tubyine ,Mr Lover ndetse nizindi nyinshi zitandukanye uyu munsi Rwandapaparazzi twagize amahirwe yo kugirana ikiganiro nawe kirekire nyuma yo kwegukana igihembo cy’ umuhanzi mwiza w’ umwaka mubihugu byo hanze (Best African Artiste Of The Year 2017 Diaspora) kuruyu munsi akaba yadutangarije byinshi bimwerekeyeho .
Twatangiye atubwira amavu n’ amavuko y’ ubuhanzi bwe aho yagize ati “Mu mwaka wa 2017 nibwo izina ryange ryatangiye kujyenda ryumvikana cyane muruhando rwa muzika rwa hano muri france ari naho nakozemo cyane ndetse nabashije kwinjira neza mu myidagaduro yo muri france nubwo bitari byoroshye habe nagato .
Ikindi navuga nuko ibitaramo bitandukanye nagiye nkora , ama Radio atandukanye bagiye bantumiraho mubiganiro bikunzwe cyane muriki gihugu aribyo byagiye bituma umuziki wanjye ukundwa cyane ndetse bikaba byaragiye bimesha amahirwe yo guhura nibindi byamamare bikomeye hano muri france kubwanjye byari ibintu byagaciro cyane .
Yakomeje yongeraho ko kuva yatangira muzika ye yayitangiriye muri France gusa icyamushimishije kurusha ibindi nuko akenshi amwe mu maradio akomeye yo muriki gihugu yacurangaga ibihangano bye kandi nawubyumva kuko byari biririmbitse mururimi rw’ iwacu ( Ikinyarwanda )Byari ibintu bitangaje ndetse mpamya ko byatumye mva kuntambwe imwe njyera kuyindi nziza , ikindi kandi nuko mubitaramo nagiye nkora byo muri Diaspora muruyu mwaka wa 2017 nagiye nkorera mubindi bihugu gusa ntirinze kujya muby’ iwacu mu rwego rwo guteza imbere ururimi rw’ iwacu imbere kugirango nabandi barumenye .
Icyaje kunshimisha nuko inzozi zanjye zose zabaye impamo kubera ko ibyo naharaniraga byose nabigezeho nk’ intego nari narihaye muri muzika , ikindi cyamfashije cyane muruyu mwaka nibwo byaje gutuma nshyira hanze amashusho y’indirimbo nise Nonaha Nakoranye n’ umunyarwanda Rafiki iyi ndirmbo ikaba yarakunzwe cyane ndetse ikaba haraho yankuye ndetse naho yangejeje muri kariyeri ya muzika yanjye .
Mu kiganiro twakomeje tugirana na MK Isacco yakomeje atubwira ko kuba yarakoze Amashusho yambere (Video Music ) yarakunzwe kurwego rwo hejuru byamuhaye umurava ndetse n’ umuhate aho bamwe bahise bibaza impamvu adakunda gusohora indirimbo z’ amashusho cyane (Video Music ) bamwe nabasubizaga yuko ntabuze ubushobozi ahubwo ko nifuza kujya nkora bicye kandi biri kurwego mpuzamahanga (Quality & Standard Video) aho nakomeje kujyenda mfata umwanya wajye ngo menyekanishe izina ryanjye .
Ikindi sinabura gushimira byimazeyo PRODUCER TRACKSYLER waho mu RWANDA wamfashije cyane navugako ibyo nagezeho uyumwaka wa 2017 ubifitemo URUHARE rukomeye cyane ndetse n’ Umwe muhanzi nubaha cyane muri muzika nyarwanda ndetse na Rafiki wakoze muzika ndi umwana muto cyane aho mukunda cyane , ndumufana we ,namwigana ibi byaje gutuma ninjira muri muzika nange tuza kumenyana tuba inshuti dukorana nindirimbo NONAHA yakoze akazi ko kurweho rwohejuru .
Bimwe mubikorwa bitandukanye kurubu mpamya ko byangize uwo ndiwe kugera magingo aya muruyu mwaka wa 2017 harimo kuba nominees muri AWARDS DIASPORA muri CATEGORIE ( MEILLEUR ARTISTE AFRICAIN DE LA DIASPORA2017 ) aho nari mpanganye nabahanzi bakomeye cyane baturutse mu bihugu byose bya AFRICA nkabasha kwegukana AWARDS DIASPORA y’ umuhanzi wa AFRICA witwaye neza kdi werekanye ko ashoboye Iyi AWARDS nikimwe mubintu byanyeretse ko nitwaye neza Umwaka wose wa 2017 kuba narabashije kuyegukana nuko bari babonyeko nyikwiriye kandi igishimije cyari yateguwe na DIASPORA CAMEROUN .
Kurubu icyo nakwizeza abafana banjye nuko uyu mwaka wa 2018 mbafitiye byinshi byiza kandi mpamya ko bizaba birenze ibyo nakoze mu mwaka wa 2018 Imana ntibimfashamo kuko ukuri mfite nuko kugera magingo aya igikorwa cyanjye cyose nzajya nsohora kizajya gihita gikinywa hano kuri Radio zo muri France nubwo mu Rwanda bikigoye kuko bino bihembo navuze harugura byamfunguriye amayira menshi yo kumenyekanisha ibikorwa byanjye muburyo bwagutse .
Ikindi mpishiye abakunzi banjye nuko mugaseke mbafitiyemo indirimbo ebyiri z’ amashusho ndetse ziri kurwego rwo hejuru ugereranyije nizindi zitandukanye nizo nakoze kuko umwaka wa 2017 nabwo nagaragaye muruhando rwa muzika nyarwanda kuko narimpanze amaso iyahano kuko ariyo muri rusange impa umugati gusa ndizeza neza abafana banjye ko uyu mwaka ngiye kubiyereka cyane kurusha umwaka wa 2017 .
Ikindi sinakwibagirwa gushimira itsinda ry’ abantu batandukanye bagiye bamfasha ndetse mbararikira gukomeza kuntera ingabo mubitugu mu rwego rwo gukomeza kuzamura muzika nyarwanda imbere kugirango imenyekane no hanze y’ imipaka y’ u Rwanda kandi sinabura kwifuriza abanyarwanda bose umwaka mushya Muhire wa 2018 uzababere uwa amata n’ ubuki .
REBA HANO UBWO BAMUHAGA IGIHEMBO CYA “Best African Artiste Of The Year 2017 Diaspora”:
REBA HANO AMASHUSHO Y’ INDIRIMBO “NONAHA” YAKORANYE NA RAFIKI:
Posted By :Muhire Jason@Rwandapaparazzi.rw
42,202 total views, 150 views today


text:
Gakenke: Abayobozi barasabwa kongera imbaraga mu mihigo, ikazahigurwa 100%
Abantu batandukanye bakorera mu karere bitabiriye inama.
Mu nama y’umutekano yaguye y’Akarere ka Gakenke yateranye kuri uyu Gatatu tariki 29/05/2013, Umuyobozi w’Akarere, Nzamwita Deo  yasabye abanyamabanga nshingwabikorwa b’imirenge kongera imbaraga mu mihigo kugirango izagerweho.
Gutanga ibyangombwa by’ubutaka, imihigo y’umuryango no kwishyuza abantu biyemereye inkunga y’Ikigega Agaciro ni yo mihigo igaragara ko ikiri inyuma, bityo yabakanguriye kongeramo ingufu.
Akarere  ka Gakenke  kageze kuri 76% mu gutanga ibyangombwa by’ubutaka kandi karahize 100%.  Icyagaragaye  ngo ni uko imirenge yakoresheje intore ziri ku rugerero yazamuye ijanisha ku buryo bugaragara, n’indi mirenge isabwa kuba yakoresha ubwo buryo.
Iyo nama yanagarutse ku kibazo cy’isuku nke igaragara ku mashuri no ku mubiri aho hamwe na hamwe abaturage bashobora  no kugera ku rwego rwo kurwara amavunja, abitabiriye inama bibukijwe ko ari inshingano zabo gukangurira abayobozi b’ibigo n’abaturage kugira isuku ku mubiri no ku mashuri.
Muri uku kwezi kwa Gicurasi, ibyaha byahungabanyije umutekano byaragabanutse  biva kuri 22 byabaye mu kwezi kwashize bigera kuri 12. Ubuyobozi bwashimwe imbaraga zashyizwe mu mutekano, busaba ko amarondo akorwa kuko hamwe na hamwe adakorwa.
Inama y’umutekano yitabiriwe n’abayobozi b’akarere, abanyamabanga nshingwabikorwa b’imirenge n’abashinzwe umutekano.


text:
Inganda zicurirwamo umuco zikawunagura ndetse zikanawushimangira ni nyinshi. Ni nawo muyoboro nyawo wanyuzwagamo ibihuza abanyarwanda haba mu by’ubuyobozi no mu mibanire yabo ya buri munsi.
Izo nganda z’umuco twavuga ni nk’izi zikurikira :
*Ururimi
Ururimi ni intwaro ikomeye ifasha mu gusobanura no gukwirakwiza amahame ngenderwaho y’umuco. Ururimi nirwo ruhuza abantu, rukanabasabanisha. Ururimi nirwo ntangiriro y’umuco kubera ko arirwo rukubiyemo imigenzereze, imikorere n’imyifatire y’abantu. Uririmi ni inganzo y’umuco, umuco nawo ukaba inganzo y’ururimi. Ibyo bigatuma umuco uha byose ireme rirema ubwenge bw’ingeri zose.
*Umuryango
Umuryango ni ihuriro ry’abantu benshi baba basangiye isano cyangwa ntaho bahuriye, abakiri bato bakunze gufata inyigisho zivuye ku rugero rwiza bahabwa n’ababakuriye. Niyo mpamvu ababyeyi mu muryango barebwa ku buryo bwihariye n’uburere mbonezamuco bw’ababakomokaho n’abo bashinzwe muri rusange.
*Uburezi
Burya “Uburezi bw’umwana butangirira ku kiriri, bugakomereza mu mashuri, bukarangigira ku kiriyo”. Niyo mpamvu abarezi mu mashuri batagomba gutanga ubumenyi gusa, ahubwo bagomba no gutanga uburere mbonezamuco bigisha amahame remezo y’umuco ari nako ubwabo bagaragara nk’intangarugero, kuko "Isuku igira isoko, umwanda ukagira akazu."
*Amatorero
Amatorero niyo yari amashuri yo hambere, akaba ari naho higishirizwaga bimwe mu biri mu nkingi z’umuco, bakanigiramo uburere mbonera bw’umuryango nyarwanda, tutibagiwe n’imwe mu myuga yo mu Rwanda rwo hambere nk’ubucuzi, ububaji, kuboha, kubaka n’ibindi. Ni naho bigiraga gutarama, guhamiriza, gukirana, imirimo ikorerwa ku rugamba n’ibindi. Ibi bikaba bigaragaza ko kera habagaho amatorero n’ibitaramo byigishirizwagamo umuco. Ay’ubu nk’ayo hambere agomba kuba umuyoboro wanyuzwamo uburere mbonezamuco, dore ko kenshi aba agizwe n’abantu b’ibitsina byombi ndetse bakaba bari no mu ngeri zitandukanye (abakuru n’abato).
*Ubuvanganzo
Ubuvanganzo niho havuye izina ubuhanzi, akaba ari kimwe mu nganda zikomeye zacurirwagamo ibintu byinshi bikomoka ku rurimi nyarwanda, ibyavaga muri iryo curiro nibyo byafashaga abanyarwanda mu bitaramo byabo bya buri munsi, bikanabafasha kurushaho guha agaciro ibibakomokaho, bakanabyifashisha mu gushyiraho amategeko y’imiyoborere ndetse n’ay’imbonezamubano. Muri ubwo buvanganzo twavuga : Ubusizi, amazina y’inka, ibyivugo, ubwiru, imbyino, ingoma, imbyino n’ubundi buvanganzo. Ibi bikaba bigaragaza ko ubuhanzi nyabwo ari ubuhangira ku muco, ibyo bikaba bishaka kuvuga guha agaciro umuco w’igihugu cyawe no kubahiriza uburenganzira bw’abagituye.
*Itangazamakuru
Mu Rwanda rwo hambere, narwo rwabagamo itangazamakuru, hakaba hariho uburyo bw’itangazamakuru bubiri : itangazamakuru ry’ibyabereye ku rugamba, uwari urikuriye akaba yaritwaga “UMUVUZI W’AMACUMU’’, naho irindi tangazamakuru ryari iry’ibwami, rishinzwe gutangaza gahunda zose z’ubuyobozi bw’igihugu ndetse n’amatwara mashya igihugu cyabaga kigezemo. Uwari ukuriye iryo tangazamakuru bakaba baramwitaga ’’UMUMOTSI’’. Itangazamakuru ni umwe mu miyoboro y’ingenzi yanyuzwagamo ubutumwa bujyanye n’ibyiza bikubiye mu muco nyarwanda ndetse rifite uruhare rukomeye mu gucengeza uburere mbonezamuco mu Banyarwanda. Itangazamakuru rigomba kugira gahunda ihamye y’ibiganiro mbonezamuco.
*Inyandiko
Ubu buryo bwo kunyuzamo inyigisho mbonezamuco ntiwabagaho mu Rwanda rwa mbere y’umwaduko w’abazungu,Bukaba bwaradutse nyuma ho gatoya aho abanyarwanda bamaze gucengererwa n’umuco wo gusoma no kwandika.Akenshi umuntu yandika ibyo atekereza,ibyo akunda n’ibyo yemera.Niyo mpamvu inyandiko zose zikwiye kugusha kenshi ku burere mbonezamuco, kuko aribwo buranga umunyarwanda nyawe.
*Amategeko
Uruganda rw’amategeko,nirwo rwari icuriro nyaryo ry’amategeko ahamye yo kurinda umuco nyarwanda no kuwusengasira ngo usugire ,usagambe mu benegihugu n’abanyamahanda bakizengurutse.Icyo yari ashinzwe cyane,ni ukurinda ukwangirika k’uburere mbonezamuco,umuco n’ubusugire bwawo mu benegihugu n’abanyamahanga.Haba mu muryango,haba mu gihugu muri rusange,amategeko agaragara nk’umuyoboro uboneye ushimangira amahame y’umuco no kuyarinda. Aya mategeko mu muco wacu akaba agamije ahanini guca umuco wo kudahana,ntabwo aca iteka,ahubwo arahanura.Ubwo buryo bukumira umuntu n’imbaga y’abanyarwanda ngo batikorera ibyo bishakiye.
*Ibiganiro
Ibiganiro nabyo ni uruganda rukomeye mu muco niho hunguranirwa inama zubaka igihugu n’umuco wacyo ,bityo kigasugira kigasagamba.Ibiganiro ni uburyo abantu babiri cyangwa benshi bungurana ibitekerezo ku bintu runaka bakabifatira n’umwanzuro runaka,ku bwumvikane bw’abagize ikiganiro,ni ukuvuga uwatanze igitekerezo n’ibitekerezo byagitanzweho n’abandi bari kumwe,abagikurikiranye n’abazashyira imyanzuro yacyo mu bikorwa.
Umuco ni iki III
Inganda zicurirwamo umuco zikawunagura ndetse zikanawushimangira ni nyinshi. Ni nawo muyoboro nyawo wanyuzwagamo ibihuza abanyarwanda haba mu by’ubuyobozi no mu mibanire yabo ya buri munsi.
at 9:18:00 AM
Labels: umuco nyarwanda